
סנהדרין יז ע"א



טקסט הדף



עמך עמך ואת בהדייהו ורבי יהודה עמך משום שכינה ורבנן אמר קרא {במדבר יא-יז} ונשאו אתך במשא העם אתך ואת בהדייהו ורבי יהודה אתך בדומין לך ורבנן {שמות יח-כב} מוהקל מעליך ונשאו אתך נפקא וילפא סנהדרי גדולה מסנהדרי קטנה ת''ר {במדבר יא-כו} וישארו שני אנשים במחנה יש אומרים בקלפי נשתיירו שבשעה שאמר לו הקב''ה למשה אספה לי שבעים איש מזקני ישראל אמר משה כיצד אעשה אברור ששה מכל שבט ושבט נמצאו שנים יתירים אברור חמשה חמשה מכל שבט ושבט נמצאו עשרה חסרים אברור ששה משבט זה וחמשה משבט זה הריני מטיל קנאה בין השבטים מה עשה בירר ששה ששה והביא שבעים ושנים פיתקין על שבעים כתב זקן ושנים הניח חלק בללן ונתנן בקלפי אמר להם בואו וטלו פיתקיכם כל מי שעלה בידו זקן אמר כבר קידשך שמים מי שעלה בידו חלק אמר המקום לא חפץ בך אני מה אעשה לך כיוצא בדבר אתה אומר {במדבר ג-מז} ולקחת חמשת חמשת שקלים לגולגולת אמר משה כיצד אעשה להן לישראל אם אומר לו תן לי פדיונך וצא יאמר לי כבר פדאני בן לוי מה עשה הביא עשרים ושנים אלפים פיתקין וכתב עליהן בן לוי ועל שלשה ושבעים ומאתים כתב עליהן חמשה שקלים בללן ונתנן בקלפי אמר להן טלו פיתקיכם מי שעלה בידו בן לוי אמר לו כבר פדאך בן לוי מי שעלה בידו חמשת שקלים אמר לו תן פדיונך וצא רבי שמעון אומר במחנה נשתיירו בשעה שאמר לו הקב''ה למשה אספה לי שבעים איש אמרו אלדד ומידד אין אנו ראויין לאותה גדולה אמר הקב''ה הואיל ומיעטתם עצמכם הריני מוסיף גדולה על גדולתכם ומה גדולה הוסיף להם שהנביאים כולן נתנבאו ופסקו והם נתנבאו ולא פסקו ומה נבואה נתנבאו אמרו משה מת יהושע מכניס את ישראל לארץ אבא חנין אומר משום רבי אליעזר על עסקי שליו הן מתנבאים עלי שליו עלי שליו רב נחמן אמר על עסקי גוג ומגוג היו מתנבאין שנאמר {יחזקאל לח-ג/י/יד/יז ??} כה אמר ה' אלהים האתה הוא אשר דברתי בימים קדמונים ביד עבדי נביאי ישראל הנבאים בימים ההם שנים להביא אותך עליהם וגו' אל תיקרי שנים אלא שנים ואיזו הן שנים נביאים שנתנבאו בפרק אחד נבואה אחת הוי אומר אלדד ומידד אמר מר כל הנביאים כולן נתנבאו ופסקו והן נתנבאו ולא פסקו מנא לן דפסקו אילימא מדכתיב {במדבר יא-כה} ויתנבאו ולא יספו אלא מעתה {דברים ה-כב} קול גדול ולא יסף ה''נ דלא אוסיף הוא אלא דלא פסק הוא אלא הכא כתיב ויתנבאו התם כתיב {במדבר יא-כז} מתנבאים עדיין מתנבאים והולכים בשלמא למ''ד משה מת היינו דכתיב {במדבר יא-כח} אדוני משה כלאם אלא למ''ד הנך תרתי מאי אדני משה כלאם דלאו אורח ארעא דהוה ליה כתלמיד המורה הלכה לפני רבו בשלמא למ''ד הנך תרתי היינו דכתיב מי יתן אלא למ''ד משה מת מינח הוה ניחא ליה לא סיימוה קמיה מאי כלאם א''ל הטל עליהן צרכי ציבור והן כלין מאיליהן: מניין להביא עוד שלשה: סוף סוף לרעה ע''פ שנים לא משכחת לה אי אחד עשר מזכין ושנים עשר מחייבין אכתי חד הוא אי עשרה מזכין ושלשה עשר מחייבין תלתא הוו א''ר אבהו אי אתה מוצא אלא במוסיפין ודברי הכל ובסנהדרי גדולה ואליבא דרבי יהודה דאמר שבעים וא''ר אבהו במוסיפין עושין ב''ד שקול לכתחילה פשיטא מהו דתימא האי דקאמר איני יודע כמאן דאיתיה דמי ואי אמר מילתא שמעינן ליה קמ''ל דהאי דקאמר איני יודע כמאן דליתיה דמי ואי אמר טעמא לא שמעינן ליה אמר רב כהנא סנהדרי שראו כולן לחובה פוטרין אותו מ''ט כיון דגמירי הלנת דין למעבד ליה זכותא והני תו לא חזו ליה א''ר יוחנן אין מושיבין בסנהדרי אלא בעלי קומה ובעלי חכמה ובעלי מראה ובעלי זקנה ובעלי כשפים ויודעים בע' לשון שלא תהא סנהדרי שומעת מפי המתורגמן אמר רב יהודה אמר רב אין מושיבין בסנהדרין אלא מי שיודע לטהר את השרץ מה''ת אמר רב אני אדון ואטהרנו

רש"י



עמך משום שכינה. עמך יעמדו מחוץ לאהל ולא יבאו לאהל משום שכינה לשון אחר משום שכינה שתשרה שכינה עליהם הוצרכו להיות משה עמהן כדכתיב (במדבר יא) ואצלתי מן הרוח אשר עליך וגו': בדומין לך. מיוחסין ומנוקין ממום: ורבנן. נפקא להו בדומין לך מונשאו אתך דסנהדראות קטנות שנאמרו ביתרו וילפא גדולה מקטנה: ושנים חלק. לא נכתב עליהן זקן: מי שעלה בידו חלק כו'. ושנים מאותן שבעים שהלכו ליטול עלה בידו חלק ונשתיירו שני פתקין שהיו כתובין בקלפי שהיו של אלדד ומידד שלא הלכו ליטול שנתייראו שלא יעלה בידן חלק: ולקחת חמשת חמשת. בבכורות העודפים על מנין הלוים: אמר להן. לכל הבכורות באו טלו פיתקיכן: שכל הנביאים כולן. אותן שבעים זקנים נתנבאו אותה שעה ראשונה לבדה כנוח עליהם הרוח סביבות האהל ופסקו: על עסקי שליו. צורך שעה היתה: אל תקרי שנים. אלא שנים: אילימא דכתיב בהו. בשאר זקנים ולא יספו ומפרשת ליה ולא יוסיפו: אלא מעתה קול גדול ולא יסף. דשכינה הכי נמי דלא אוסיף אלא על כרחיך דלא פסק הוא קול שכינה אינו פסק: אלא במוסיפין ודברי הכל. דתנן בהיו בודקין (לקמן דף מ.) אחד עשר מזכין ואחד עשר מחייבין וא' אומר איני יודע יוסיפו הדיינין שנים דהשתא הוה ליה בית דין שקול דאינו יודע כמאן דליתיה הוא ופשו להו כ''ד משכחת ליה על פי שנים י''א מזכין וי''ג מחייבין: ובסנהדרי גדולה. לר' יהודה זוגות נינהו: במוסיפין. עושין ב''ד שקול כדפרישית: פשיטא. דהכי בהדיא תנן (שם) וכמה מוסיפין שנים שנים וכיון דחד אמר אינו יודע הוו להו ב''ד שקול: ואי אמר טעמא. מראה פנים לחובה ומראה פנים לזכות ומשום הכי מספקא ליה: כיון דגמירי. דבעי הלנת דין בפרק היו בודקין (שם) שאם לא מצאו לו זכות יום ראשון מלינין אותו למחרת שמא ימצאו להם טעמי זכות: בעלי קומה ומראה. שתהא אימתן מוטלת על הבריות: ובעלי כשפים. להמית מכשפים הבוטחים בכשפיהם להנצל מידי ב''ד ולגלות על המכשפין המסיתין ומדיחין בכשפיהן כגון המצרים: מפי המתורגמן. כשבאין עדי לועזים להעיד בפניהם לא יצטרכו להעמיד מליצים ביניהם דהוה ליה עד מפי עד:

תוספות



והם כלים מאליהם. פירוש נבואתם כלה דאין שכינה שורה מתוך עצבות אלא מתוך שמחה: שיודע לטהר את השרץ כו'. וקשה לר''ת דמה לנו בחריפות של הבל לטהר שרץ שהתורה טימאתו ומפרש ר''ת שיודע לטהר מטומאת נבילות שלא יטמא במשא בכזית דכיון דאשכחן דנחש ששורץ ורוחש דמיקרי חיה כדדרשינן בפ' ד' מיתות (לקמן דף נט:) ובכל חיה הרומשת זה נחש אית לן למימר דכל שרצים הוו בכלל או בנבלת חיה והשתא מטהר ליה בק''ו מנחש שממית ומרבה טומאה וטהור כדדרשינן בת''כ מוכל הולך על גחון וכ''ת חיה תוכיח שאינה ממיתה ומרבה טומאה ומטמא במשא אף אני אביא שרצים הא לאו פרכא היא דהכי דיינין קל וחומר ומה נחש שממית ומרבה טומאה לא הוי בכלל חיה דקרא שאר שרצים מיבעיא והשתא לא שייך חיה תוכיח שאינה ממיתה ומרבה טומאה והויא בכלל חיה דהא חיה אינה רוחשת אבל שרצים מה שרוחשים מוציאין מכלל חיה ובענין זה מפרש ר''ת מאי חולדת הסנאים שרצא תרצה ומאי שרצה דמתתאי שקי דמרובה (ב''ק ד' פ. ושם) ואין להאריך כאן ובירושלמי בריש אחד דיני ממונות קאמר או חילוף ומה עכבר שאינו ממית ומרבה טומאה טמא נחש לא כל שכן ההוא

רבינו חננאל

סנהדרין גדולה היתה של שבעים ואחד שנאמר והתיצבו שם עמך ונשאו אתם במשא העם אתה והם עמך. ובעינן נמי בדומין לך. הא דכתיב בסנהדרין קטנה והקל מעליך ונשאו אתך דילפי סנהדרין גדולה מסנהדרין קטנה:



ת"ר וישארו שני אנשים במחנה. י"א בקלפי נשתיירו כו' כדפריש במשה כתב ע"ב פיתקין וכתב בהן זקן ושנים הניח חלק בללן ונתנן בקלפי כו' כיוצא בדבר אתה אומר ולקחת חמשת חמשת שקלים לגולגולת מה עשה כתב כ"ב אלף פיתקאות וכתב בהן לוי כו'. ר' שמעון אומר במחנה נשתיירו אמרו אין אנו ראוין לגדולה זו. אמר הקב"ה הואיל ומיעטתם עצמכם הריני מוסיף לכם שאין נבואתכם פוסקת לעולם ומה היו מתנבאים משה מת ויהושע מכניס את ישראל לארץ. כדכתיב כה אמר ה' האתה הוא אשר דברתי בימים קדמונים ביד עבדי נביאי ישראל הנבאים בימים ההם שנים להביא אותך עליהם. א"ת שנים אלא שנים שני נביאים נתנבאו בפרק אחד נבואה אחת הוי אומר זה אלדד ומידד. ומנא לן דלא פסקה נבואתן מדהכא שנאמר ויתנבאו ולגבי דידהו כתיב מתנבאים עדיין מתנבאים והולכין. אדוני משה כלאם. הטל עליהם צרכי צבור והן כלין מאליהן:



מנין לסנהדרי קטנה שהיא כ"ג שנא' ושפטו העדה והצילו העדה בעינן עדה שופטת ועדה מצלת. ומנין לעדה שהיא עשרה שנאמר עד מתי לעדה הרעה הזאת. יצאו יהושע וכלב הרי עשרים ומנין להביא עוד ג' ממשמע שנאמר לא תהיה אחרי רבים לרעות מכלל שתהיה אחרי רבים לטובה. עוד אחרי רבים להטות למה לי אלא ללמוד לא כהטייתך לטובה הטייתך לרעה. הטייתך לטובה ע"פ (עד) אחד אבל הטייתך לרעה בעינן שנים הנה כ"ב אין ב"ד שקול מוסיפין עליהן עוד א' הרי כ"ג. ואסיקנא אי אתה מוצא הטייה לרעה על פי שנים אלא במוסיפין כגון שישבו כ"ג ואמרו י"א זכאי וי"א אמרו חייב ואחד אומר איני יודע מוסיפין עליהן עוד ב' כדתנן בסוף פרק היו בודקין אותו ואחד אומר איני יודע יוסיפו הדיינין. כמה מוסיפין ב' נמצאו כולן כ"ה האומר איני יודע אינו עולה מן החשבון נמצאו כ"ד. אמרו י"א זכאי וי"ג אמרו חייב נמצאת הטייה בשנים לרעה. ועל זה אמר ר' אבהו במוסיפין עושין ב"ד שקול לכתחלה כדאמרן:



א"ר יוחנן אין מושיבין בסנהדרין אלא בעלי חכמה וזקנה ומראה וקומה ובעלי כשפים ויודעים בשבעים לשון שלא תהא הסנהדרין שומעת מפי התורגמן וכן אמרו אין מושיבין בסנהדרין אלא היודע לטהר השרץ מן התורה אמר רבא אני אדון ואטהרנו





המאירי

המשנה השביעית והכוונה לבאר בה ענין החלק הרביעי ואמר על זה סנהדרי גדולה של שבעים ואחד וקטנה של עשרים ושלשה ומנין לגדולה שהיא של שבעים ואחד שנאמר אספה לי שבעים איש ומשה על גביהן הרי שבעים ואחד ור' יהודה אומר שבעים והלכה כתנא קמא ומנין לסנהדרי קטנה שהיא של עשרים ושלשה שנאמר ושפטו העדה והצילו העדה עדה שופטת ועדה מצלת ר"ל עשרה מחייבים והיא עדה שופטת ועשרה מזכין והיא עדה מצלת והם עשרים ומנין לעדה שהיא של עשרה שנאמר במרגלים עד מתי לעדה הרעה הזאת וכבר יצאו מהם יהושע וכלב ומנין להביא עוד שלשה ממשמע שנאמר לא תהיה אחרי רבים לרעות שומע אני הא לטובה אנו הולכים אחרי רבים וא"כ מה תלמוד לומר לנטות אחרי רבים להטות ללמדך שלא כהטייתך לטובה הטייתך לרעה הטייתך לטובה על פי אחד ר"ל שכל שאחד מכריע לכף זכות דיינו בכך אבל לרעה אין מכריעין אלא על פי שנים וכל שאתה צריך לעשרה מזכין אתה צריך בהכרח לשנים עשר מחייבין שאין די לך באחד עשר שאין מכריעין לחובה על פי אחד ונמצאו עשרים ושנים ואין בית דין שקול ר"ל שאין אתה יכול לעשות בית דין שקול ר"ל זוגות מוסיפים עליהם עוד אחד והרי עשרים ושלשה ואע"פ שמ"מ אי אתה מוציא בכך הכרעה על פי שנים שאם אחד עשר מזכין ושנים עשר מחייבין אין כאן עדיין הכרעה אלא באחד ואם עשרה מזכין יש כאן הכרעת שלשה פרשוה בגמ' בשאמר אחד מהם איני יודע שמוסיפין שנים ונמצא בית דין שקול שזה שאמר איני יודע הוא כמי שאינו ונשארו להם עשרים וארבעה אחד עשר מזכין ושלשה עשר מחייבין וכן כל שלא נתקיימה הכרעה אף בתוספת זה מוסיפין לעולם שנים אחר שנים עד שירבו המזכים באחד או המחייבים בשנים או שיגיעו לשבעים ואחד כמו שיתבאר במסכתא זו:



וכמה יהא בעיר ותהא ראויה להושיב בה סנהדרי קטנה מאה ועשרים איש ופי' הטעם בגמ' מפני שכל סנהדרי קטנה מושיבין לפניהם שלש שורות של תלמידי חכמים בכל שורה מהם עשרים ושלשה וכל שצריכין להוסיף מוסיפין מהם ונמצאו עם סנהדרין תשעים ושנים ועשרה בטלנין של בית הכנסת הרי מאה ושנים ושני חזנים ר"ל שמשי בית דין להלקות ולהזמין בעלי הדין ושני סופרים לכתוב טענות בעלי הריב אחד לטענות חובה ואחד לטענות זכות ושני בעלי דין ושני עדים ושני זוממין ושני זוממי זוממין והרי קי"ד וצריכין עוד לשלשה להיות קופה נגבית בשנים מהם ומתחלקת בשלשתם ושיהא שם עוד רופא ר"ל מוהל ואומן ר"ל מקיז דם ושני אלו נחשבין באחד שאומנותם קרובה ועוד אחד לבלר לכתוב ספרים ועוד אחד ללמד תינוקות והרי מאה ועשרים וכל שהוא פחות מזה אין ראוי לסנהדרין אלא ידון על פי שלשה ר' נחמיה אומר מאתים ושלשים כנגד שרי עשרות שיהא כל אחד מן העשרים ושלשה שר לעשרה ואין הלכה כדבריו אלא כתנא קמא:



זהו ביאור המשנה ופסק שלה ודברים שנכנסו תחתיה בגמרא אלו הן:



אין מעמידין בסנהדרין אלא מיוחסין והם הראויים להשיא לכהונה שנאמר והקל מעליך ונשאו אתך בדומין לך מיוחסין ומנוקים מכל מום וכן אמרו למטה שאין מושיבין בסנהדרין אלא בעלי תורה וחכמה מפוארה ומסולסלת במדות יודעים בכל חכמה ודרכי העבודה זרה והכשפים ומהלכות הכוכבים כדי לדון את בעליהן מתוך הידיעה וכן שיהיו יודעין בשבעים לשון שלא תהא סנהדרי שומעת מפי תורגמן וכן שלא יהיו בעלי מום ושיהיו בעלי זקנה בינונית לא זקנה מופלגת וכן שיהיו בעלי קומה ובעלי מראה ושיהיו משכילים וחריפים בכל ענין דרך הפלגה אמרו אין מושיבין בסנהדרין אלא תלמיד חכם היודע לטהר את השרץ מן התורה ויראה לי בפירוש דבר זה שאם יראו תקלות יוצאות בדורותיהם באיזו דין תורה יצאו לחדש דינין ולהוסיף ולגרוע להוראת שעה וליתן סמך לדבריהם מן התורה ובדומה לזה כתבו הגאונים בדיני התלמוד שיש ביד רבנים או גאונים לחדש גזרות ותקנות דרך כלל או דרך פרט להסיר איזה ענין מכוער לפי מה שיראה בזמנו בסמך מועט ועל דבר כיוצא בזה כתבו גדולי המפרשים לא נתן התלמוד אלא לבעלי הקבלה המומחית או לבעלי הסברה הנכונה ושקול הדעת הצלול להיות גורעים ומוסיפים ודורשים אלא שפרגוד זה ננעל בפני רוב בני אדם ואין ראוי לכך אלא מופלג בדורו בידיעה וחריפות ופלפול מיושר ודעת מיושבת דברים אלו שכתבנו כלם לא נאמרו אלא בסנהדרין הן גדולה הן קטנה אבל בית דין של שלשה אין מדקדקין אחריהם בכל אלו ומ"מ צריך לדקדק אחריהם בחכמה וענוה ויראת חטא ושנאת המיית ממון ובשלמות המדות:



סנהדרי גדולה מקומה בלשכת הגזית והיא היתה בבית המקדש בעזרת ישראל ובמקום חול שאין ישיבה בעזרה אלא למלכי בית דוד וסנהדרי קטנה היו בירושלים שנים אחד על פתח העזרה ואחד על פתח הר הבית וכן היו מעמידין סנהדרי קטנה בכל מקום שיש שם מאה ועשרים איש כמו שכתבנו ומקומה בכל מקום בשער העיר ובית דין של שלשה בכל מקום:



לעולם יזהר אדם שלא להטיל קנאה בין החברים אפילו פרנס ונביא המנהג את העם ברצון השם יתברך צריך להזהר כשממנה פרנסים על הצבור שלא יטיל קנאה במנויו בין המשפחות דרך הערה אמרו וישארו שני אנשים במחנה בקלפי נשתיירו שבשעה שאמר הקב"ה למשה אספה לי שבעים איש אמר משה כיצד אני עושה אם אני בוחר חמשה חמשה מכל שבט נמצאו עשרה חסרים ששה ששה נמצאו שנים יתירים ששה משבט זה וחמשה משבט זה הריני מטיל קנאה בין השבטים מה עשה בירר ששה מכל שבט והביא שבעים ושנים פתקין על שבעים מהם כתב זקן ועל שנים מהם כתב חלק בללם ונתנם בקלפי אמר להם באו טלו פתקיכם מי שעלה בידו זקן אמר לו כבר קדשוך מן השמים עלה בידו חלק אמר לו המקום לא חפץ בך ואני מה אעשה ובירושלמי תמהו על גירסא זו אלו כתבתני זקן סליקית כלומר הגע עצמך שאירע פתק של זקן לכל השבעים הרי אין השנים רוצים ליטול ויאמר כל אחד אלו כתבת זקן בפתק זה היה עולה בידי זקן גם כן אלא כך עשה נטל שבעים וארבעה פתקין על שבעים ושנים כתב זקן ועל שנים חלק בללם ונתנם בקלפי ותמהו עוד שם הגע עצמך שעלו כולם זקן ותירצו מעשה נסים היה ומסורגים עלו ויש מי ששואל ולמה הוצרך לכל אלו ודיו בשנים עשר פתקין כנגד שנים עשר שבטים ויכתוב על העשרה ששה ועל השנים חמשה ומ"מ היה שם עלבון שבט אבל מאחר שהושוו בשעת ברירה בששה ששה אין כאן עוד עלבון שבט ומי שעלה בידו עלבונו שלו לבדו ולא לשבטו עמו ועל הדרך זה בעצמו בעניני ממונות הוזהר מאיליו שלא להטיל קנאה כשנתקדשו הלויים תחת הבכורות והיו הבכורות עודפים רע"ג ואמר שם ולקחת חמשת חמשת שקלים לגלגולת אמר משה כיצד אעשה אם אומר לו תן לי פדיונך אומר לי כבר פדאני בן לוי מה עשה הביא שנים ועשרים אלף פתקין וכתב עליהם בן לוי ועל רע"ג כתב חמשת שקלים בללם ונתן בקלפי אמר להם באו טלו פתקיכם מי שעלה בידו בן לוי אומר לו כבר פדאך בן לוי עלה בידו חמשת סלעים אומר לו תן לי פדיונך וצא ובתלמוד המערב פירשו שעל עשרים ושנים אלף ורע"ג כתב בן לוי ועל רע"ג כתב חמשת שקלים על הדרך שבארנו למעלה:



אף המתמנים מפי נביא ומפי פרנס צריך להתבונן בעצמם אם ראויים לכך אם לאו ואם מוצאים בעצמם שאינם ראויים לכך אל יפתה אותם מנוי גדול ואפילו נתמנו מפי נביא והוא שאמרו גם כן וישארו שני אנשים במחנה נשתיירו כלומר שלא הוצרכו לקלפי שמאליהם נשמטו אמרו אין אנו ראויין לגדולה זו אמר הקב"ה הואיל ומעטתם עצמיכם הריני מוסיף בגדולתכם ומה גדולה הוסיף להם שכלם נתנבאו ופסקו והם נתנבאו ולא פסקו:



זה שכתבנו במי שאומר שאיני יודע שהוא כמי שאינו אפילו חזר והראה טעם אין שומעין לו מכיון שאמר איני יודע כבר נסתלק ומ"מ דוקא בשחזר ואמר טעם לחובה אבל אלו חזר ואמר טעם לזכות ודאי שומעין שהרי אף באחד מן התלמידים אמרו שעונה לזכות ומעלין אותו ויושב עמהן כל היום ואין עונה לחובה כמו שיתבאר ולא אמרו אלא בדיני נפשות אבל בדיני ממונות אע"פ שאמר איני יודע כל שחזר והראה טעם לדבריו שומעין לו ואפילו לחובה שהרי אף המלמד זכות חוזר ומלמד חובה בדיני ממונות כמו שיתבאר:



סנהדרין שפתחו בדיני נפשות כלן לחובה פוטרין אותו מכיון שתקנו הלנת דין למי שלא מצאו לו זכות ביום ראשון שמא ימצאו לו טעמי זכות מכיון שפתחו כלם לחובה אין רואין לו עוד זכות ואינו נהרג עד שיהפכו מקצתן בזכות וירבו המחייבים:





יד רמ"ה

ת"ר וישארו שני אנשים במחנה יש אומרים בקלפי נשתיירו שעלה ביד שנים מאותן היוצאין שני פתקין חלק ונשארו שם שני פתקין כתובין זקן כנגד אלדד ומידד שלא הלכו ליטול שמא יעלה בידן חלק. כיוצא בדבר אתה אומר ולקחת חמשת חמשת שקלים פדויי בכורי בני ישראל העודפים על הלוים וכו'. ר' שמעון אומר במחנה נשתיירו קסבר כל השבעים ושנים נתנבאו שאותן שבעים שהלכו כולן עלו בידן פתקין כתובין ואלדד ומידד אמרו אין אנו ראויין לאותה גדולה ולא רצו לצאת שמא יעלה בידן זקן אמר להן הקב"ה הואיל ומיעטתם עצמכם וכו' ומה גדולה פסק להן שכל הנביאים ההם נתנבאו באותה שעה ופסקו ושוב לא נתנבאו והם נתנבאו ולא פסקו. ואיבעיא לן מנא לן דהנך פסקו אילימא דכתיב בהו ולא יספו ומשמע לך לא יספו להנבא מלשון ולא יסף עוד מלאך (שופטים י״ג:כ״א) אלא מעתה דכתיב גבי שכינה קול גדול ולא יסף ה"נ דלא אוסיף הוא אלא על כרחך דלא פסק הוא ה"נ דילמא האי ולא יספו דלא פסקו הוא אלא גבי הנך כתיב ויתנבאו כבר מכלל דפסקו ולגבי הני כתיב והמה מתנבאים שהיו עדיין מתנבאים והולכים. ודייקינן בשלמא למ"ד על עסקי שלו ועל עסקי גוג ומגוג היו מתנבאים היינו דכתיב מי יתן אלא למ"ד משה מת מאי מי יתן מי איכא למימר דהוה ניחא ליה ומפרקינן לא סיימוה קמיה דהכי והכי קא מינבו אלא אודעוהו דהוו מינבו ולא אמרי ליה מאי הואי נבואתייהו:



מתני' הטייתך לטובה על פי אחד ולרעה על פי שנים וכו'. ומקשינן סוף סוף כיון דצריכית לאיתויי אחרינא למהוי ב"ד נוטה הטייתך לרעה עפ"י שנים לא משכחת לה וא"כ אמאי קאמר תנא לרעה עפ"י שנים אבל לקרא לא מצי לאקשויי דקרא לא חד קאמר ולא שנים קאמר ולא ג' קאמר אלא אוכוחי מוכח דצריך בהטייתך לרעה מכריעין יתר ממה שאתה צריך לטובה היכא דאפשר שנים שנים היכא דלא אפשר שנים להוו ג'. אמר ר' אבהו אי אתה מוצא אלא במוסיפין ודברי הכל כגון אחד עשר מחייבין ואחד עשר מזכין ואחד אומר איני יודע דתנן בפרק היו בודקים ואחד אומר איני יודע יוסיפו הדיינין כמה הן מוסיפין שנים נמצאו כ"ה צא מהן האומר איני יודע שהרי אינו מן החשבון נשארו עשרים וארבעה ועל דרך זה תוכל למצוא הטייה עפ"י שנים לרעה שיהו י"א מזכין וי"ג מחייבין. אי נמי בסנהדרי גדולה ואליבא דרבי יהודה דאמר שבעים דכיון דהוו להו זוגות זימנין דאיכא תלתין וארבעה מזכין ותלתין ושיתא מחייבין ואיכא הטייה לרעה עפ"י שנים. כללא דמילתא לעולם הטייה עפ"י שנים לא משכחת לה אלא בב"ד שקול כדי שתוציא מהן שנים ותוכל לחלוק את השאר לחצאין:



אמר רבי אבהו במוסיפין עושין ב"ד שקול לכתחילה כדפרשינן. ומתמהי' פשיטא מתני' היא דקתני התם כמה הן מוסיפין שנים ומהדרי' מהו דתימא האי דקאמר איני יודע כמאן דאיתיה דמי ואי הדר אמר טעמא בין לזכות בין לחובה שמעינן ליה דלהדר ולהוי ממנינא למאי נפקא מינה דאי איכא י"א מזכין וי"ג מחייבין והאיך דאמר מעיקרא איני יודע הדר אסתבר ליה טעמא לזכות והנך כולהו לא מסתבר ההוא טעמא גבייהו ואלו הוה חשבינן ליה מכללא דסנהדרי אע"ג דלא מסתבר טעמיה להנך על כרחייהו הוה חשבינן ליה ממנינא מהו דתימא אמרינן לצטרף בהדי הנך דמזכו והוו להו שנים עשר מזכין ושלשה עשר מחייבין ולא לחייביה קמ"ל דכמאן דליתיה דמי ולא מצטרף וכ"ש היכא דאמר טעמא לחובה והנך כולהו אי רובהו לא מסתבר גבייהו כלל דתו לא חזי לאצטרופי בהדי המחייבין דמכי אמר איני יודע נפק ליה מכללא דסנהדרי והוה ליה כאחד מן התלמידים וכי היכי דגבי אחד מן התלמידים אפי' אמר טעמא לזכות אין שומעין לו אלא א"כ היה ממש בדבריו כדקתני בהדיא (לקמן סנהדרין מ'.) אם יש ממש בדבריו שומעין לו הא לאו הכי אין שומעין לו האי דאמר איני יודע נמי אע"ג דהדר ואמר טעמא לזכות או לחובה כיון דלא מסתבר להנך אין שומעין לו ולא סליק למנינא. ואיכא מרבנן דסברי דהאי דקא אמרינן הכא דלא שמעי' ליה לגמרי קאמרינן דאפי' היכא דמסתבר טעמיה לא מקבלינן מיניה וקשיא להו מי גרע מאחד מן התלמידים דתנן בפ' היו בודקין (שם) אמר אחד מן התלמידים יש לי ללמד עליו זכות מעלין אותו ואצטריכו לאוקומא להא כגון דאסתבר ליה טעמא לחובה דכיון דאמר איני יודע הוה ליה כאחד מן התלמידים וקתני התם אמר אחד מן התלמידים יש לי ללמד עליו חובה משתקין אותו. והאי מימרא ליתא מכמה אנפי חדא דהיכי ס"ד למימרא דאי אמר טעמא דמסתבר לא מקבלין מיניה ותו דעד כאן לא קאמרינן התם משתקין אותו אלא דאי אמר יש לי ללמד עליו חובה לא שבקינן ליה למימר אבל היכא דקדים ואמר טעמא מעליא דמסתבר לרובא ליכא מאן דסליק אדעתיה למימר דלא מקבלינן מיניה והכא בדקדים ואמר עסקינן מדקאמר אי אמר טעמא ולא אמר אי יש לו ללמד עליו חובה. ותו מדאמרינן לא שמעינן ליה ולא אמרינן לא שבקי' ליה וההיא דאמרינן התם שומעין לו היכא דמסתבר טעמיה להנך כדקתני התם אם יש ממש בדבריו שומעין לו ואף על גב דלא מסתבר טעמיה לכולהו והרי אתברר לך דהאי מימרא דהאי מרבנן ליתיה כלל ופירוש דילן פירושא מעליא הוא ולית ביה ספיקא כלל:



אמר רב כהנא סנהדרין שראו כולן לחובה ביום ראשון פוטרין אותו מאי טעמא משום דגמירי הלנת דין שאם לא מצאו לו זכות ביום ראשון צריכין להלין את דינו אולי ימצאו לו זכות למחרת ויראה אחד מן המחייבין דברי המזכין והני כיון דהשתא לא חזי ליה חד מינייהו זכותא תו לא חזי ליה ולא מהני למעבד ליה הלנת דין ובעינא (הוה קרי) [הלנת דין] דחזיא להדורי בתר זכותא וליכא הילכך פטרינן ליה: 



א"ר יוחנן אין מושיבין בסנהדרי אלא בעלי חכמה ובעלי קומה ובעלי מראה ובעלי זקנה כדי שתהא אימתן על הצבור ואל יהיו בזוין בעיני הצבור ויזלזלו בהן ובעלי כשפים כדי שלא יוכלו מכשפים להנצל מידן ובקיאין בשבעים לשון שלא תהא סנהדרי שומעת מפי התורגמן דלא להוי כעד מפי עד:



 אמר רב יהודה אמר רב אין מושיבין בסנהדרין אלא מי שיודע לטהר את השרץ מן התורה כלומר להראות מק"ו שהיה בדין שיהא טהור ולא לעשות. מעשה בדבר מאחר שהתורה טמאתו. אמר רבינא אני אדון ואטהרנו. ומה נחש שממית ומרבה טומאה בעולם מחמת מתים שבאין על ידו הרי הוא טהור כשהוא מת שרץ שאין ממית והרי אינו מרבה טומאה לא כל שכן שיהא טהור כשהוא מת. ודחינן דהאי לאו ק"ו הוא דאע"ג דממית ומרבה טומאה אין זה צד חמור כדי שנלמד הימנו לשרץ הקל להקל עליו דהתם גבי נחש מעשה קוץ בעלמא הוא דקא עביד שאף בקוץ פעמים שאדם ניזוק בו ומת ואעפ"כ אינו בדין שיטמא הקוץ:





מהרש"א - חידושי הלכות

בפירש"י בד"ה ואי אמר טעמא מראה כו' ומש"ה מספקא ליה עכ"ל ר"ל דבגמר דין שמעינן שפיר ממתניתין דעושין ב"ד שקול על ידי שמוסיפין שנים אלא מהו דתימא דהאי דקאמר איני יודע כמאן דאיתיה דמי בתחילת משא ומתן קמ"ל דלא שמעינן מיניה כלל ועושין בית דין שקול לכתחילה ולא הוי אפי' כאחד מן התלמידים כמ"ש התוספות בפרק אחד ד"מ ע"ש וק"ל:


תוס' בד"ה שיודע לטהר כו' או חילוף ומה עכבר כו' לא מתוקם אלא לענין מגע כו' עכ"ל דלענין משא הא מיעטיה קרא לנחש לפירוש ר"ת מוכל הולך על גחון ולענין מגע מתוקם היינו דליטמא נחש בקל וחומר במגע בכעדשה אבל דליטמא במגע בכזית כשאר נבילות ודאי דלא צריך קרא דהוי בכלל טומאת נבילות דלא מיעטי' מהולך על גחון אף לפי' ר"ת רק אטומאת משא כדמוכח מדברי התוספות הכא ובפרק קמא דעירובין וק"ל:





מהרש"א - חידושי אגדות

וישארו שני אנשים וגו' י"א בקלפי נשתיירו. פירש הרא"ם שלא נתקדשו בשם זקן אלא שיצאו בשם חלק וכו' ואלו השנים נשתיירו בקלפי שיצא להם בקלפי חלק שלא היו מאותן שנבחרו וכו' ע"ש באורך אבל מפירש"י בשמעתין אינו נראה כן שכתב ונשתיירו שני פתקין שהיו כתובין בקלפי שהיו של אלדד ומידד שלא הלכו ליטול שנתיראו שלא יעלה בידם חלק עכ"ל והיינו כדאמרינן בירושלמי ודמסורגין עלו ואותן שהיו חלק עלו קודם שעלו (אלו) ב' הכתובים זקן של אלדד ומידד שנשארו ודו"ק:


וב' הניח חלק כו'. ובירושלמי רבי נחמיה מותיב אילו כתבתני זקן סלקית אלא כך עשה נטל ע"ב פתקין וכתב עליהן זקן וב' חלק וכו' מותיב חנייא לחבריא הגע עצמך שעלו כולם זקן אמר ליה מעשה נסים היה ומסורגין עלו אמר רבי שמואל קשיתיה קומיה רבי אבהו עלו דעתיה דתניא אוחרי מעשה נסים על דעתיה דתניא קדמיתא אינו מעשה נסים אמר ליה מעשה נסים ומסורגין היו וכה"ג קאמר התם גבי בן לוי והוא מפורש במדרש רבה גבי בן לוי דכל אחד [שלא] שעלה בידו פיתקא בן לוי יכול לומר כיון שלא היו פתקין של בן לוי רק כ"ב אלף מה היה יכול לעלות בידו אם לא ה' סלעים אלא לכך אמר רבי נחמיה דכן עשה שנטל רע"ג בן לוי נוסף על כ"ב אלף בן לוי ועוד רע"ג ה' סלעים דהשתא אילו היה זוכה למה לא עלה בידו מאותן רע"ג בן לוי שהיה נוסף על כ"ב אלף ופריך עלה בירושלמי דלרבי נחמיה נמי הגע עצמך אם עלו כולם בן לוי גם אותן רע"ג ומי היה נותן ה' סלעים ומשני לאו מעשה נסים היה שעלו כ"ב אלף ב"ל ורע"ג ה' סלעים מסורגין ונשארו אחר כך רע"ג בן לוי בקלפי וקאמר ר' שמעון וכי לרבי יהודה לאו מעשה נסים דאי לאו מעשה נסים דאם ישארו רע"ג ה' סלעים באחרונה ודאי דיאמרו רע"ג האחרונים שעל כרחנו אנו מעלים ה' סלעים כיון שאין שם ב"ל ומשני דאמת היא דלרבי יהודה נמי מעשה נסים הוה ומסורגין עלו היינו שעלו כל ה' סלעים קודם שעלו כולן של ב"ל ומיהו קשה דא"כ מאי פריך ליה רבי נחמיה לרבי יהודה כיון דאפילו אליביה ע"כ מעשה נסים היה ובי"מ תירץ בזה דאפ"ה מצו טעני כיון דבהכרח שיעלו פתקי ה' סלעים לרע"ג מה שעלה להם אין ראיה שהם חייבים מזולתם וכו' עכ"ל ע"ש וכן תפרש לה גבי זקנים וראיתי מי שהקשה שלא היה לו ליטול רק י"ב פתקין ולכתוב עלו י' מהם ששה ששה זקנים ועל ב' ה' ה' ונשיא של כל שבט ושבט יטול פתקא אחת מי שיעלה בידו פתקא של ה' לא יהיה לו רק ה' זקנים ונ"ל דלאו קושיא היא דאותן ב' שבטים שיעלה להן ה' ה' ע"כ יצטרכו לכל אחד מהם עוד גורל אחר מי מאותן ו' שלא יהיה בכלל הזקנים שהרי מתחלה נבררו ו' לכל שבט וראיתי מי שהקשה עוד בזה שהאחרונים יאמרו אלו היינו נוטלים בתחלה היה עולה לנו כמותם ב"ל או זקן שהם היו רובם וכל דפריש מרובא קפריש ואין מקום לקושיא זו דכמו שהיו אז הפתקין רובן ב"ל וזקן גם עתה נאמר שעתה נשארו מרובין דהיו ב"ל וזקן שהרי מסורגין עלו כמ"ש ויש עוד לשאול בזה דמה נשתנה גבי ה' סלעים שכתבן על רע"ג פתקין היה לו להניחן חלק כי הכא גבי זקנים שהניח ב' מהם חלק ויש לומר שכיון שכבר היה הקדושה בבכורות אילו היו אותן רע"ג חלק היו אומרים אלו רע"ג שאין חייבין ה' סלעים אלא שאותם שנים ועשרים אלף בכורות נתחללו בקדושתן על ב"ל והם נשארו בקדושתן קדושת בכור ולכך נכתב עליהם ה' סלעים ודו"ק:


משה מת וכו' על עסקי שליו כו' על עסקי גוג ומגוג וכו'. דברי ת"י דכולהו נפקי מהאי קרא ממלת במחנה דכתיב ויתנבאו במחנה ר"ל יהושע משמש במחנה ישראל אחריו ובשליו כתיב ויטוש על פני המחנה ולענין גוג ומגוג במחנה גדולה שיבא לעתיד ודו"ק:


נבואה אחת כו'. היינו למר כדאית ליה משה מת ולמר על עסקי שליו ולמר על עסקי גוג אבל בת"י מפרש דאלדד ניבא על משה מת ומידד ניבא על שליו ושניהם נבאו על עסקי גוג כו' ע"ש:


מנלן דפסקו כו'. מתוך שמעתין מוכח דפסיקא ליה לתלמודא דלא יספו היינו דפסקו ולא הוסיפו להתנבא עוד אבל אונקלוס תרגם ולא פסקין. ורש"י הביא בשם הספרי דלא נתנבאו אלא באותו היום עכ"ל. וה"מ לאתויי פירוש זה מתוך תלמוד ערוך שבידינו גם התלמוד הכא הכי פסיקא ליה דלא יסף לא פסק הוא אבל רש"י בחומש כתב דיש לפרשו גם כן מלשון לא אוסיף וע"ש גם בפי' הרמב"ן ודו"ק:


והם כלים כו'. פירשו בתוס' נבואתן כו' ואין זה סברא שהאמין יהושע דנבואתם אמת ויאמר לכלות נבואתם ולולי דבריהם נראה דיהושע חשב שמתוך גאוה עושין עצמן כנביאים ושיהיו במעלות משה כדלקמן מכלל שבעים זקנים וא"ל הטל עליהם צרכי צבור לעשות רצונם שיהיו מכלל הזקנים במשא את העם עמך והם כלים מאליהם שיראו העולם שאין בהם נבואה וק"ל:


מתנבאים וכו'. באלדד ומידד נמי מעיקרא כתיב ויתנבאו במחנה שאותה הנבואה היתה לפי שעה אבל שוב דכל הנביאים פסקו אמר שהם היו מתנבאים והולכין ועל זה אמר ויגד למשה וגו' דלאו אורח ארעא הוא שיהיו מתנבאים והולכים כמו משה ובזה יש ליישב בשינוי המקראות דגבי כל הנביאים כתיב ויאצל מן הרוח אשר עליו שלא היה להם רק אצילות ממשה להיות אתו במשא העם ולא היה להם שום קנאה ליהושע בשביל משה שנבואתם לא היה רק מאצילות רוחו של משה ולכך לא נתנבאו רק לפי שעה אבל באלדד ומידד כתיב ותנח עליהם הרוח מאתו ית' ב"ה מדלא כתיב ותנח רוחו עליהם לפי שזכו שיהיו מתנבאים והולכים כמו משה שהיה נבואתו מאתו יתברך ברוך הוא ועד"ז נתקנא יהושע בהם שעושין עצמן כמו משה והשיב משה המקנא אתה לי כמ"ש ה"ל (ר"ל) ע"פ מה שאמרו בפרק חלק דאין אדם מתקנא בתלמידו ויליף לה מיהושע וז"ש המקנא אתה לי ושיש לי קנאה בך שהרי אתה תלמידי כמ"ש בענין משרת משה מבחוריו ומי יתן כל עם ה' נביאים כמותי שיהיו מתנבאים והולכים כמו שעשו אלדד ומידד כי יתן ה' את רוחו עליהם ולא רוחי שיהיו חשובים כמותי לא הייתי מתקנא בהם דמכל מקום כולם תלמידי ואין אדם מתקנא בתלמידיו וק"ל:


ויודעין בע' לשון שלא תהא כו'. וכן היה בנימוסי מלכות מצרים שאמרו פרק אלו נאמרין שאמר פרעה על יוסף גנוני מלכות אני רואה בו דהיינו שהיה בעל קומה ובעל חכמה כו' וא"ל א"כ יהיה יודע בע' לשון בא גבריאל ולמדו ע' לשון כו' והוא ענין הויכוח בשינוי מקראות יוסף עם אחיו שא"ל שלוחו של יוסף הלא זה אשר ישתה אדוני בו והוא נחש ינחש שהוא מבואר כדאמרינן פרק ד"מ כל האמור בפרשת מכשף בן נח מוזהר עליו וז"ש דאדוני שהוא מלך והוא מותר בניחוש שהוא מנחש בו כנגד המנחשים הבוטחים להנצל בו מידי דינו אבל אתם הרעותם וגו' ויש ברעה הזאת משמעות הגניבה שגנבתם הגביע הזה לעשות בו ניחוש ובן נח כמותכם שאינו מלך מוזהר עליו ואזהרתן זו היא מיתתן ועל כן אמרו אשר ימצא מעבדיך ומת כדין מנחש וגם אנחנו וגו' כדין חברי גנבים ואמר להם כדבריכם כן הוא וגו' כלומר כדברי תורה ודין שלכם כן הוא שאין המנחש חייב מיתה ואשר ימצא אתו יהיה לי היינו לעצמי עבד כדין גנב שאני שומר לביתו ואני חייב לשלם לאדוני הגביע וכדאמרינן פרק המפקיד דהשומר קונה הכפל כשמצא הגניבה ואף שאפשר לשלם גניבה אחרת הנה זה הגביע שהוא גדול הערך שהוא מנחש בו נגד מנחשים א"א לשלם לו הכפל ויהיה לי עבד ואתם שתתרצו להיות עבדים לאדוני לא ידעתי על מה ואתם תעשו עצמכם נקיים כענין שנאמר והייתם נקיים מה' וגו' ולזה כשבאו אל יוסף א"ל כי נחש ינחש איש אשר כמוני שהותר לי בו שאני מלך יושב על כסא משפט ומה זה אשר אתם עשיתם לגנוב ולנחש ויאמר יהודה וגו' בא בתחלה וגם עתה להתרצות להיות גם הם לו לעבדים לפי מה שאמרו במדרשות שכבר הרגישו קצת והיו מסתפקים בו שהוא יוסף וחשבו כי כל עלילות עליהם הוא כדי למשול עליהם לקיים חלומותיו ולכך נתרצו בזה לראות באם יתרצה גם יוסף ועל כן אמרו הננו עבדים לאדוני גם אשר נמצא הגביע בידו יהיה לך עבד ולא לעבד לאשר על ביתך כמ"ש אשר על ביתו יהיה לי עבד אבל יוסף הבין הדבר ואמר חלילה לי וגו' הנה בזאת אמלא שאלתך אשר נמצא הגביע בידו יהיה לי עבד דשומר שעדיין לא שילם לא מקני ליה כפילא כדאמרינן בפרק המפקיד אבל אתם עלו לשלום ויאמר בי אדוני בי הדבר תלוי שאי אפשר לי לעלות לשלום כדמסיים בענין כי עבדך וגו' ואמר ידבר נא עבדך וגו' לפי שעד כאן דבר עמו על ידי מליץ כמ"ש כי המליץ בינותם ועל כן אמר יהודה עתה שבאת בדין עמנו ידבר נא עבדך דבר באזני אדוני שלא תשמע עוד מפי המליץ ומתורגמן ולא מלשון עתה וטעם הענין כי המתורגמן לעולם אי אפשר לדבר ולהמליץ כל דבר הצריך שאמר ליה הבעל דין וזה שדקדק לומר ידבר נא עבדך דבר וגו' כדאמרי' בפרק מרובה דבר ולא חצי דבר שעל ידי תורגמן לא תשמע רק חצי דבר ידבר נא עבדך דבר שלם באזני אדני ואל תאמר שצריך אתה לתורגמן לפי שלא תבין לשוני כי הנה כמוך כפרעה כמו שלא נתמנה פרעה למלך רק אחר שיודע שבעים לשון כמו שכתוב בנימוסי מצרים כן אתה לא מינו לך מושל עליהם רק אחר שידעת שבעים לשון כדי שלא תשמע בדין מפי המתורגמן כמו שאמרו בפרק אלו נאמרים וק"ל:


לטהר השרץ כו'. ענינו שאין מושיבין בסנהדרין אלא שיוכל ללמוד זכות לחייב וזה שרמז היודע בדבר שודאי טמא כגון שרץ למצוא לו זכות לטהרו ועיין בזה בחידושי הלכות:





חכמת שלמה

גמ' על שבעים כתב זקן ושנים הניח כו' כצ"ל:


שם אני מה אעשה לך כו'. נ"ב וכך מסיים בספרי ולכך נאמר והמה בכתובים שהיו בין הכתובים זקן בתוך הקלפי ועלה בידן נייר חלק כי לא אמר והמה כתובים אלא בכתובים ר"ש אומר במחנה נשתיירו כו' עד אמר הקב"ה הואיל ומיעטתם כו' ולפי זה לת"ק לא מיעטו את עצמם וכן פירש רא"ם בפי' החומש ויותר נכון בעיני מפי' הפנים שפירש"י כאן נ"ל:


רש"י בד"ה אל תקרי שנים בקמץ אלא שנים כצ"ל:


תוס' בד"ה שיודע לטהר כו'. ומרבה טומאה וטהור כו' כצ"ל:





רש"ש

גמרא עמך ואת בהדייהו. והא דאמרי' לעיל דמשה במקום ע"א קאי (וא"כ ליבעי ע' וע"א) דז"א אלא כשהוא לבדו (תוי"ט) ונ"ל להטעים ע"פ הא דאיתא באבות פ"ד מ"ח ואל תאמר קבלו דעתי שהן רשאין ולא אתה וכדפי' הרע"ב ע"ש:



רש"י ד"ה מי שעלה. עלה בידם חלק. כצ"ל:



רש"י ד"ה ואי אמר טעמא. נ"ל דהוה ק"ל שינוי לשון הש"ס דמעיקרא קאמר ואי אמר מילתא והשתא קאמר טעמא. לכן פי' דר"ל דאע"ג דאמר עתה טעמא על מה שאמר תחילה א"י ועכשיו אומר דעה החלטית לזכות או לחובה דוקא לפי' התוס' לקמן (לג ב) וכן הרמב"ם בפ"ט מה"ס אפ"ה לא מקבלינן מיניה. והרש"א נראה שלא הבין כן:



תד"ה שיודע. הוו בכלל או בנבלת חיה. עמש"כ בס"ד בעירובין (יג ב) בדבריהם:



בא"ד () דבהדיא כו' בתו"כ כו' מק"ו דבהמה שא"מ במגע בכעדשה כו' ת"ק אותם כו'. חפשתי שם ולא מצאתי לא הק"ו ולא המיעוט רק בפרשת שמיני בסופה בפסוק וכי ימות מה"ב אשר היא כו' דריש היא מטמא במשא ואין השרץ מטמא במשא הלא דין הוא מה בהמה שלא עשה דמה כבשרה כו' כאשר הביאו בעצמם בעירובין מתו"כ. והרש"א שכתב שם וה"ה דהמ"ל ק"ו מבהמה שא"מ במגע כעדשה לא זכר מדברי התוס' שלפנינו. ודע דמש"כ הרש"א כאן דנחש מטמא במגע בכזית הוא לפלא בעיני. ומש"כ התוס' על פיר"ת דלא אשכחן אותה דרשה בתו"כ נ"ל דכוונת ר"ת על הא דבתר האי קרא דכל הולך על גחון דפי' התו"כ דזה נחש כתיב ולא תטמאו בהם דדרשו בתו"כ שם דזה הויא הודעה דאין מקבלין טומאה מהם ומזה נמי משמע קצת דאף במגע בכזית א"מ ודלא כרש"א הנ"ל:





הגהות יעב"ץ

רש"י ד"ה ובעלי כשפים להמית כו'. נ"ב לא להמיתם בכשפים דלהבין ולהורות אתה למד ולא לעשות. העושה בר מיתה הוא. אלא צריכין להבין ולהכיר מעשה הכשוף כדי לידע אם חייב מיתה העושהום וגם לדעת במה לבטל מעשה הכשוף. גם יש בהלכות כשפים דמותר נמי כדאמר פד"מ [לקמן ס"ז ב'] כגון להשתמש בס"י ולהמית בשם כמו שעשה משה למצרי ופנחס לבלעם:





בן יהוידע

עַל שִׁבְעִים כָּתַב 'זָקֵן', וּשְׁנַיִם הִנִּיחַ חָלָק. מקשים אמאי הוצרך לכתוב שבעים פתקאות הוה סגי לכתוב שתים־עשרה פתקאות ועל עשרה פתקאות יכתוב ששה ועל שני פתקאות יכתוב חמשה?
וראיתי בספר ברכת טוב בפרשת בהעלותך שתירץ דמשה רבינו ע"ה בתחילה בירר ששה זקנים מכל שבט ושבט כדמוכח בקרא אֲשֶׁר יָדַעְתָּ כִּי הֵם זִקְנֵי הָעָם וכו' (במדבר יא, טז) ואם היה עושה כן לכתוב שתים־עשרה פתקאות עשרה יכתוב בהם ששה ושנים יכתוב בהם חמשה חמשה, ויבואו שתים־עשרה שבטים וימשכו את שתים־עשרה פתקאות אלו הנה השבט שלקח פתקא של חמשה צריך לדחות אחד מן הששה הנבררים שבירר משה רבינו ע"ה בתחילה באותו השבט ולמי נדחה? הא כל אחד מן הששה הנבררים יאמר אני הוא מן החמשה! אבל עתה שכתב שבעים פתקאות של זקן ושנים חלק וכל אחד נוטל פתקא אין לשום אחד טענה ותרעומת, דמי שנטל חלק יאמר לו משה רבינו ע"ה אין המקום חפץ בך עד כאן דבריו. ותירוץ זה הוא כמו תירוץ שתירץ מהרש"א ז"ל.
אך על תירוץ זה יש להקשות דאי משום הכי הוה אפילו לעשות שלא יברור הוא תחילה אלא בתחילה יעשה הגורל של שתים־עשרה פתקאות שיכתוב על עשרה פתקאות ששה ועל שנים יכתוב חמשה ואחר שמשכו השבטים את הפתקאות אז מן השבט שיש בידו פתקא של ששה יברור ממנו ששה ומשבט שיש בידו פתקא של חמשה יברור חמשה?
ונראה לי בס"ד ליישב קושיא זו שהקשינו על תירוץ הנזכר דאם היה עושה כן היה נראה גרעון לאותו השבט שבירר ממנו חמשה שהיו אומרים שבט זה גרוע שבלאו הכי נמי לא היה יכול משה רבינו ע"ה לברור ממנו יותר מחמשה שלא היה נמצא בו יותר לכן הקדים לעשות הברירה שלו בתחילה שנודע שנמצא בכל שבט נבררים ששה שהם ראוים אז אחר כך כשמשך אחד משבט זה פתקא של חלק לאו משום שאינו ראוי אלא משום שאין בו צורך יען שהוא יתר על מספר השבטים.
ועוד תירץ בספר ברכת טוב תירוץ שני לקושיא הנזכר והוא דנסתפק משה רבינו ע"ה אם רצונו יתברך לפחות אלו השנים זקנים משני שבטים שיהיו חמשה מזה וחמשה מזה או דלמא שניהם יהיו חסרים משבט אחד שמכולם יהיה ששה ששה ורק משבט אחד יהיה ארבעה דוקא? ולכן עשה לא לפי סדר הנזכר בקושיא אלא כתב שבעים 'זקן' ושנים חלק ובזה יתברר הספק שלו עד כאן דבריו.
והנה על תירוץ זה יש להקשות דאי משום הכי עדיין קשא למה הוצרך לכתוב שבעים פתקין יכתוב עשרים־ושתים פתקין 'זקן' ושנים חלק ויניח בקלפי ויביא שנים זקנים מכל ששה וששה הנבררים שהם יעלו עשרים־ושתים אנשים וכל אחד מאלו העשרים־ושתים ימשוך פתקא אחד מן הקלפי ואם חפץ השם יתברך שיהיה מן אחד־עשרה שבטים ששה ששה ומן שבט אחד ארבעה יזמין שאלו השנים שמושכים חלק יהיו משבט אחד ואם ירצה שיהיו חמשה חמשה משני שבטים יזמין שאלו השנים שמשכו חלק יהיה אחד מהם משבט אחד ואחד מהם משבט אחר?
ונראה לי בס"ד ליישב קושיא זו דאם היה עושה כן לא היו מקבלים אלו העשרים־וארבע לפרוש עצמם מחבריהם הנבררים למשוך פתקאות באומרם למה אנחנו מכניסים עצמנו לבית הספק בידים מאחר כי אלו העשרים־ושתים אנשים מוכרח ששנים מהם יקחו חלק ויהיו נדחים ולכן כל אחד מן הנבררים כשאומר לו בא ומשוך פתקא מן הקלפי יאמר מאי חזית שתביא אותי לבית הספק תביא את חבירי מאחר שזה הבא למשוך אפשר דאחר כך יהיה נדחה לגמרי וחביריו הנשארים הם ודאים בלי ספק.
ולעיקר הקושיא נראה לי על פי מה שכתב הרב בני יששכר ז"ל (חלק ב' דף טז) בשם מהרש"ז [רבי שניאור זלמן מלאדי] על שני השעירים של יום הכיפורים וזה לשונו: המצוה הזאת נעשית בגורל כי גורל הוא באין טעם כעין שאמרו בבחירה רק חפץ ורצון שמסכים ברצון א־ל אשר יפול לו הגורל מבלי טעם וכשישראל עושין בעולם הזה דבר מעשיי להשם יתברך ברצון אז כביכול מעוררים רצון העליון עיין שם ולכן כאן עשה שבעים פתקא נמצא על כל אחד משבעים זקנים נעשה הגורל ובזה המשיך שפע מן הרצון העליון לכל אחד ואחד.



מִי שֶׁעָלָה בְּיָדוֹ חָלָק, אָמַר: הַמָּקוֹם לֹא חָפֵץ בְּךָ, אֲנִי מָה אֶעֱשֶׂה לְךָ. כתב מהרש"א ז"ל דמקשו בירושלמי איך הועיל זה התיקון אם נזדמן שעלו כל פתקאות 'זקן' בראשונה הלא יאמר זה שעלה בידו חלק מה שעלה בידי חלק הוא מפני שלא נשאר בקלפי אלא רק חלק ואותם שעלה בידם 'זקן' היינו מפני שהיה נמצא שם זקן? ועוד קשה דאם נזדמן שעלו שבעים זקן בראשונה מעיקרא לא יבואו השנים למשוך? ותירץ בירושלמי שכתב שבעים־ושתים 'זקן' ושנים חלק וגרסא דתלמודין לא תתיישב בהכי דהא קאמר להדיה כתב שבעים 'זקן' ולא יותר אך בדרך נס נזדמן שיצאו השנים של חלק קודם שעלו כל השבעים של זקן.
אך מקשים איך משה רבינו ע"ה סמך על הנס ודילמא היו יוצאים כל שבעים 'זקן' קודם של חלק? ומתרצים אם היה מזדמן כך היה מניח עוד שנים של זקן בקלפי. ותירוץ זה מוקשה דגם בזה נמצא סומך על הנס דדילמא שנים אלו היו מעלים שנים של 'זקן' ונמצא שעלה שבעים־ושתים פתקאות של 'זקן' ואיך יעשה עתה לסלק מהם את שנים היתרים? על כן נראה לי לומר דמשה רבינו ע"ה היה יודע ברוח הקודש מי הם הראויים להעלות בידם 'זקן' ומי הם שצריך לעלות בידם חלק ולכן לאלו השנים שנראה לו ברוח הקודש שיעלה בידם חלק היה אומר להם שיהיו מושכין בראשונה.
והנה בספר מנחת יהודה על התורה לרבינו יהודה בן אליעזר שחובר בשנת ע"ז לאלף השישי כתב דיש מפרשים אחר שהיו מעלין פתקא של 'זקן' היו חוזרין וזורקים בתוך הקלפי ולפי זה היה יכול לעלות 'זקן' ביד כל אחד מן השבעים־ושתים ונמצא בהשגחה מן השמים היה הדבר הזה שעלה חלק ביד השנים ולא נשאר להם טענה עד כאן דבריו.
ודבר זה תמיהא לי דאם כן למה הוצרך לכתוב שבעים של זקן, די בששה או בעשרה ורק יהיה עמהם שנים של חלק מאחר דחוזרים ומשליכים הזקן בתוך הקלפי? ואפשר ליישב פירוש זה של הרב ז"ל הא דהוצרך לכתוב שבעים זקן ולא סגי בששה או בעשרה מפני שלפי זה יהיה בפתקאות של זקן משמוש ידים הרבה כמה פעמים בעלייתן ובחזירתן בזה את זה בקלפי והיו מערערים אחר כך על הגורל לומר דאלו האחרונים שעלה בידם זקן לא היה זה מן השמים אלא הם כוונו להעלות זקן שהיה להם סימן בפתקאות של זקן שנתמעכו בשימוש ידים מה שאין כן שתים של חלק לא נתמעכו כי חדשות היו בעלייתם ולכן עשה שבעים זקן כדי שכולם תהיינה חדשות ולא יהיה היכר בהם ולא שום הפרש מאותם החלק כלל כי בעת שמחזירים הפתקאות של זקן היו חוזרין ובוללין הפתקאות היטב בתוך הקלפי.



וְעַל מָאתַיִם שִׁבְעִים וּשְׁלֹשָׁה, כָּתַב עֲלֵיהֶם: 'חֲמֵשֶׁת שְׁקָלִים' (במדבר ג, מז). הקשה מהרש"א למה כתב 'חֲמֵשֶׁת שְׁקָלִים' יניחם חלק? ונראה כונתו לתרץ כי המעלה החלק אומר אחר כך כשהעלתי הפתקא היתה כונתי להבחין על ידי הגורל אם יפדה אותי בן לוי או אם אשאר בקדושת בכור כאשר הייתי בתחילה ועתה כשעלה בידי חלק הורה הגורל בזה שלא יפדני בן לוי ואשאר בקדושתי בכור כאשר הייתי, ומנין אתה אומר שצריך אני לפדות עצמי בחמש שקלים? לכך כתב על מאתים־שבעים־ושלשה 'חֲמֵשֶׁת שְׁקָלִים' כדי לברר בזה דהמושך פתקא מן הקלפי או יפדנו בן לוי או יפדה עצמו בחמש סלעים.
ברם הא קשיא איך יוכל לומר כן לפטור עצמו מן חמש סלעים והלא בפירוש אמר הקדוש ברוך הוא למשה רבינו ע"ה שצריך ליקח מן המאתים־שבעים־ושלשה חמשה שקלים מכל אחד ואחד מהם?
ונראה לי בס"ד לתרץ עיקר הקושיא דאם היה כותב מאתים־שבעים־ושלשה חלק היו אלו המעלים חלק אומרים לא רצה הקדוש ברוך הוא שכל אחד ואחד מאלו הרע״ג יתן חמש סלעים שלמים אלא הכי קאמר תחשוב כמה סלעים עולים לרע״ג פעמים חמש ותקח סך מן האמצע של עשרים־ושתים אלף ורע״ג בכורים ואין כונתו לומר כל זה הסך מן הרע״ג לבדם כי באמת הקדוש ברוך הוא לא אמר למשה רבינו ע"ה אלא שיהיו הלויים פודים את הבכורים וכנגד פדיון הרע״ג היתרים תקח חמש סלעים כנגד כל אחד ואחד ולא פירש לו להדיה ממי יקח ורק משה רבינו ע"ה להפיס דעתו של ישראל שלא יהיה כל אחד ואחד אומר 'פְּדָאַנִי בֶּן לֵוִי' עשה הגורל.
והנה הם קודם שעשה הגורל לא היו אומרים למה תעשה גורל הלא מספר של לויים ושל בכורים ידוע שידוע הוא שהבכורים יתרים רע״ג אנשים, תחשוב כמה עולה רע״ג פעמים חמש שקלים ותקחם מן האמצע מכל עשרים־ושתים אלף ורע״ג בכורות. והטעם שלא היו אומרים זאת בתחילה כי כל אחד חושב טוב שיעשה הגורל ואולי אני יפדני בן לוי ולא אתן כלום אבל אחר שעשה הגורל אז אותם רע״ג היתרים אומרים כן לטובת עצמם כדי להטיל המשא גם על עשרים־ושתים אלף ובודאי עשרים־ושתים אלף לא ירצו בכך כי אומרים כל אחד ואחד 'כְּבָר פְּדָאַנִי בֶּן לֵוִי' והיה נעשה מריבה בין עשרים־ושתים אלף ובין רע״ג היתרים לכך כתב על רע״ג 'חֲמֵשֶׁת שְׁקָלִים' שבזה נברר שאלה היתרים שהם רע״ג חייב הוא עצמו לשלם חמש סלעים ככתוב על פתקא שלו.



עַל עִסְקֵי שְׂלָו הֵם מִתְנַבְּאִים: "עֲלִי שְׂלָו עֲלִי שְׂלָו" (במדבר יא, יז). נראה לי בס"ד כפל הלשון אחד על הנראה למטה ואחד על שורש השליו שיש למעלה.
אי נמי שְׂלָו [346] ירד בזכות משה רבינו ע"ה לכן שליו עולה מספר מֹשֶׁה [345] עם הכולל וידוע משה רבינו ע"ה שמו כפול מֹשֶׁה מֹשֶׁה (שמות ג, ד) לכן אמרו עלי שליו עלי שליו בכפל.
או יובן בס"ד מתנה של שליו נתנה לישראל במדת א־ל שהוא חסד וידוע ב' פעמים א־ל במלואם אל"ף למ"ד אל"ף למ"ד [370×2=740] עולין ש"ע ש"ע [740] כמו שכתב הרמ"ז [הרב משה זכות] ז"ל וכתב רבינו ז"ל בעץ חיים (שער א"א פרק ח') שיש ב' פעמים ש"ע נהורין וזהו סוד וְשִׁעֲשַׁע יוֹנֵק עַל חֻר פָּתֶן (ישעיה יא, ח), וזהו סוד וְהָאֲדָמָה לֹא תֵשָׁם (בראשית מז, יט), ששני פעמים ש"ע הם תש"ם [370×2=740] וכשמאירין אלו ב' פעמים ש"ע אז הָאֲדָמָה לֹא תֵשָׁם עד כאן דבריו זלה"ה [זכרונו לחיי העולם הבא] עיין שם. ולכך כיוונו לומר עֲלִי שְׂלָו עֲלִי שְׂלָו שהם ראשי תיבות ש"ע ש"ע.
ועוד נראה לי בס"ד כי המתנבאים הם שנים אלדד ומידד וכל אחד אמר עֲלִי שְׂלָו פעם אחת. ודע דאף על גב דאין שני נביאים מתנבאים בסגנון אחד (סנהדרין פט.) וכמו שאמר יהושפט לאחאב (מלכים א' כב, ז), הנה כאן שהיו אֶלְדָד וּמֵידָד שהיו יונקים משני דדין שהם שוים בסוד 'א־ל דד מי דד' לכן היתה נבואתם בהשוואה אחת.
ובני ידידי כבוד הרב יעקב נר"ו פירש כפלו הלשון בעלי שליו אחד כנגד מ"ן [מיין נוקבין] ואחד כנגד מ"ד [מיין דוכרין] עד כאן דבריו נר"ו.



לָא סַיְמוּ קַמֵּיהּ. פירש פתח עינים מפי השמועה דאמרו רבותינו ז"ל כל דיבור שיצא מפי הקדוש ברוך הוא אם לרעה חוזר ואם לטובה אינו חוזר. ואם כן מה שאמרו 'מֹשֶׁה מֵת' לא אכפת לו דסבר יתאמץ בתפלה ויבטל הגזרה וכך היא המדה דכל דבור לרעה חוזר, אבל מה שאמרו 'יְהוֹשֻׁעַ מַכְנִיס' זו לטובה של יהושע ואינו חוזר כשיש הכזבת הנביא לדעת הרא"ם והרב לחם משנה (בשלהי הלכות יסודי התורה) ודא עקא לכך אמרו לָא סַיְמוּ קַמֵּיהּ דהיינו אמרו לו 'מֹשֶׁה מֵת' לחוד ולא סיימו קמיה 'יְהוֹשֻׁעַ מַכְנִיס' עד כאן דבריו עיין שם.
ועל דרך זה נראה לפרש היטב בס"ד כונת הכתוב אפילו אם נאמר סימוה קמיה אפילו הכי יבא דבריו של משה רבינו ע"ה לנכון והכי קאמר מִי יִתֵּן כָּל עַם הֳ' נְבִיאִים (במדבר יא, כט) פירש נביאים בנבואה זו של 'יְהוֹשֻׁעַ מַכְנִיס' דאז מרווחנא שאוכל לבטלה על ידי תפלה וליכא בזה הכזבת הנביא כיון דכל ישראל נתנבאו בנבואה.



אֵין מוֹשִׁיבִין בַּסַּנְהֶדְרִין, אֶלָּא מִי שֶׁיּוֹדֵעַ לְטַהֵר אֶת הַשֶּׁרֶץ מִן הַתּוֹרָה. הקשו התוספות מה לנו בחריפות של הבל לטהר השרץ אשר התורה טמאתו? ונראה לי בס"ד דאמרו רבותינו ז"ל (משנה אבות א, יח) העולם קיים על הדין וקשא מאי רבותיה כל כך מאחר שחייב לדון דין אמת ואם לא ידון אמת עבירה בידו? לכך אמרו שמושיבין בסנהדרין אחד שיודע לטהר השרץ מן התורה אם כן כיון שיש להם חכמה כל כך ואין הולכים אחרי ההבל קנו מעלה במצוה זו כדאית היא לקיים העולם.
ומה שאמר שצריך להושיב בַּעֲלֵי חָכְמָה לאו אחכמת התורה קאי דזה פשיטא אלא קאי על חכמות הטבע ושאר חכמות שלפעמים צריכין חכמות אלו בעניינים הבאים לפניהם.





גליון הש"ס - רבי עקיבא איגר

תוס' ד"ה שיודע וכו' וקשה לר"ת. עיין עירובין דף יג ע"ב תוס' ד"ה שיודע:





ערוך לנר

בגמרא עמך משום שכינה: כאן פירש רש"י ז"ל ב' פירושים ובהוריות (דף ד' ע"ב) פירש עוד פירש ג' וז"ל עמך משום שכינה כלומר בדור צדיקים גמורים שאני רוצה להשרות שכינה עליהם עכ"ל ובסנהדרין (דף ל"ו ע"ב) פירש עוד פירש אחר ע"ש היטיב ובמהרש"א:



לא סיימו קמיה: לכאורה צריך ביאור דהא ודאי האי משה מת לא הוי ניחא ליה יותר מיהושע מכניס את ישראל לארץ ומה בכך דלא סיימו קמיה דהא ההתחלה קשה יותר מן הסוף. ונ"ל על פי מה דאמר בסוטה פ"א למה נתאוה משה ליכנס לארץ ישראל וכי מפריה היה מתאוה לאכול אלא לקיים מצות התלוים בארץ ע"ש. והשתא א"ש דודאי כאשר נתנבאו משה מת לא חרה לו כי ודאי משה לא חפץ בחיים כהמון העם שמתיראים מן המיתה וכמו דמקשה גם הגמרא שם למה נתאוה משה ליכנס לא"י ולא מתרץ שרצה לחיות עוד זמן מה עד שיהיה בא"י וינחלו אותו ולכן חשב משה דכל נבואתם הוא שתשלוט בו מיתה ולא יעלה חי לשמים כאליהו וריב"ל וכדומה ולכן לא חרה לו אבל אי הוי סיימי קמיה דיהושע מכניס את ישראל לארץ והיה ידוע לו דאין מלכות נוגעת בחברתה אפילו כמלא נימא וכדאמרינן בסוטה לענין משה ויהושע וא"כ ע"כ דימות קודם שיכנסו לארץ ולא יוכל לקיים מצות התלויות בארץ זה ודאי היטב חרה לו ולכן משני דלא סיימו קמיה לומר גם הנבואה דיהושע מכניס את העם לארץ:



ברש"י ד"ה בדומין לך. מיוחסין ומנוקין ממום: י"ל דהא בהוריות (דף ד') יליף מבדומין לך שצריכים שיהיו בעלי הוראה כמשה ואיך כתב רש"י פירוש אחר דהיינו מיוחסים ומנוקין ממום. וי"ל דרש"י ז"ל כאן פירש עפ"י גמרא דסנהדרין (דף ל"ו) דילפינן שם כן הכי. אכן בעלי הוראה ממילא מוכח ג"כ מניה דהא בעינן שידמו לו בכולו. אכן אכתי י"ל איך כתב מיוחסין ומנוקין ממום הא בגמרא (שם) משמע דדוקא מנוקין מכל מום אתיא מניה ומיוחסין אתיא ממום אין בך. ונ"ל דבלא"ה י"ל שם בדברי רש"י דפירש בד"ה מכל מום פגם משפחה עכ"ל הרי דפירש אדרשת ר' יוסף דפגם משפחה רצה לילף וא"כ כי מקשה התם ודלמא מום ממש הפירוש ומנ"ל אכתי פגם משפחה וע"ז תירץ ראב"י דמום אתיא מעמך בדומה לך וכי מקשה דלמא התם משום שכינה פירש רש"י דלמא משום שכינה בעינן מיוחסים. וזה צ"ב לכאורה דהא לפי פירושו פגם משפחה מדתני ר' יוסף ורק מום ממש רצה לילף מעמך ואי נימא דהפירוש הוא דראב"י חזר בו מתירוץ אמימר וסבר דמום אין בך באמת אתיא למום ממש ופגם משפחה אתיא מעמך. אכתי קשה הא ביבמות (דף ק"א) מייתי הא דתני ר"י לענין לפסול סומא לדון הרי לענין מום ממש. ובקדושין (דף ע"ו) מייתי ליה לענין ממזר דהיינו פגם משפחה הרי דתרתי אתיא מניה ומדברי התוספות ביבמות באמת נראה שהם פירשו כנ"ל ואעפ"י שראב"י לא אמר אלא מכ"מ חזר מתירוץ אמימר. אכן דעת רש"י נלענ"ד שפירש מדאמר מנוקים מכל מום היינו בין מום ממש ובין פגם משפחה ולכן פירש אמכל מום פגם משפחה ופשיטא ג"כ מום ממש דהא אין דבר יוצא מידי פשוטו ואמימר רצה להביא סמך לזה ממום אין בך וע"ז הקשה כיון דלא כתיב כל מום אין בך דלמא דוקא מום ממש קאמר וע"ז תירץ ראב"י דע"כ מוכח דמנוקים מתרתי בעינן מדכתיב עמך בדומין לך הרי דבכולו בעינן שידמו לו לכן שפיר מסמכינן גם תרתי אקרא דמום אין בך אכן על זה הקשה אכתי גם מקרא זה מנ"ל פגם משפחה דלמא דוקא התם משום שכינה ומתרץ דמונשאו אתך נפקא וא"כ באמת דתרתי אתיא ממום אין בך לענין אסמכתא ומבדומין לך לענין דרשה גמורה. ובזה מתורץ מה שהקשו התוס' שם בד"ה אתך בדומין לך ולכן א"ש למה דפירש רש"י כאן דמאתך מיוחסים ומנוקים ממום אתיא. ועיין עוד מש"כ בספרי ע"ל ביבמות (שם):



ד"ה על עסקי שליו. צורך שעה היתה: נ"ל די"ל דכיון דבגמרא יהיב טעמא למ"ד על עסקי גוג מנ"ל כן וגם למ"ד דמשה מת כדאמר בשלמא למ"ד משה מת היינו דכתיב אדוני משה כלאם ולא יהיב טעמא למ"ד על עסקי שליו ולכן פירש רש"י טעמו פשוט דצורך שעה היה נבואה זאת דהא תיכף אח"כ הוזכרו עניני שליו לכן לא הוצרכה הגמרא לפרש טעם מ"ד זה:



בתוספת ד"ה שיודע לטהר: וקשה לר"ת דמה לנו בחריפות של הבל לטהר שרץ שהתורה טמאתו: ובערובין פרק קמא (דף י"ג) הקשו התוספות גם כן קושיא זו וביארו יותר דעתם בהוספות תיבת טמאתו בהדיא ועיין בכל דברי התוס' דלאחר שדחו פירוש ר"ת א"כ נשארה קושיתו בתימה. ולענד"נ לתרץ דודאי לא לטהר שרץ שהתורה טמאתו בהדיא אתי למילף בק"ו אלא דבר אחר ע"פ מה שי"ל דהא הק"ו מנחש פריכא הוא דבהמה תוכיח שאינה ממיתה ומרבה טומאה ואעפ"כ טמאה משום נבלה. אכן נראה דלכאורה יש להבין אהא דקאמר ומה נחש כו' טהור דהא גם נחש טמא הוא משום נבלה לשיטת התוס' אפילו במשא מטמא ולר"ת עכ"פ במגע ואיך רצה לילף לענין שרצים שמטהרו לגמרי. אבל נראה דודאי לא לטהר לגמרי רצה לילף שרץ מנחש אלא לענין שיעורא דהא שרץ מטמא בכעדשה כדאמרינן בנזיר בפרק כה"ג ובכמה דוכתי ונבילה אינה מטמאה אלא בכזית והיינו דרצה לילף מנחש דטהר בשיעור כעדשה וכש"כ שרץ שיטהר בשיעור כזה ולכן לא שייך למימר בהמה תוכיח דהא גם נבלת בהמה אינו מטמא בכעדשה רק בכזית וכמו כן יטמא באמת ג"כ שרץ. והנה בחגיגה (דף י"א ע"א) אמרינן טמאות מכתב כתיבן לא נצרכה אלא לכעדשה מן השרץ דלא כתיבן ע"ש ובהכי נלענ"ד דא"ש מה שי"ל לכאורה עוד בגמרא דקאמר אין מושיבין בסנהדרין אלא מי שיודע לטהר שרץ מן התורה ויליף לה רב בק"ו וזה לכאורה תמוה מה רצה לדייק בזה לימא בקיצור מי שיודע לדון בק"ו ועוד וכי מפני זה שיודע לדון ק"ו חכם גדול יקרא וראוי להשיבו בסנהדרין הא אדם דן ק"ו מעצמו וגם מה רצה לדייק בזה שיודע לטהר שרץ מן התורה לימא בקיצור שיודע לטהר שרץ. ונלענ"ד ע"פ גמרא דחגיגה שם הא דשרץ מטמא בכעדשה לא כתיבא ולא אתי רק מסמך דמהם ובהם וא"כ אם יש לנו ק"ו לטהר כעדשה יש לבעל הדין לחלוק ולומר דמי עדיפא סמך זה מק"ו שהוא עקרו של תורה וכמו דכתיבא בהדיא דמי דכל דבר הנלמד בי"ג מדות נחשב כמו דכתוב בפירוש בהתורה כמבואר באריכות בספר המצות שרש א' והיינו דקאמר אם יודע לטהר שרץ מן התורה דייקי פירוש ע"י ק"ו דנחשב מן התורה וגם לטהר שרץ דהיינו כעדשה ממנו דלא כתיבא בהדיא ואעפ"כ אינו סומך על דעתו נגד קבלת החכמים זהו ראוי להושיבו בסנהדרין ונקט לטהר שרץ דוקא דהוא הוא מה דאמרה הגמרא בחגיגה שם דהם גופי תורה ואין להם רק סמך ובזה מתורצים כל הקושיות וברור הוא לפענ"ד:





פתח עינים

לא סיימוה קמיה. פירש בספר רגל ישרה ר"ל להודיעו מה שנתנבאו אלא הודיעוהו סתם שמתנבאים. ואינו מחוור דמאן דפריך בשלמא למ"ד משה מת היינו דכתיב אדני משה כלאם מאי קסבר וכי מינח הוה ניחא ליה דאמר מי יתן וכו' ומוכרח דכונתו לא סיימוה קמיה ולא אפ' דהודיעוהו שמתנבאים לחוד ותו לא והיינו משום דמורה הלכה דא"כ מאי פריך לאידך. ואע"ג דהש"ס בתר הכי פריך לה הא דמינח הוה ניחא ליה היינו דסתמא דתלמודא מסדר לה דרך קושיא ותירוץ אמנם מוכרח דמ"ד בשלמא למ"ד משה מת הכי הוה סבר כדמשני וא"כ אינו מיושב מאי קאמר לא סיימוה קמיה. ושמעתי אומרים דלא סיימוה קמיה היינו דאמרו לו משה מת לחוד ולא סיימו יהושע מכניס. ואמרו ז"ל כל דיבור שיצא מפי הקב"ה לרעה חוזר ולטובה אינו חוזר וא"כ מ"ש משה מת לא איכפת ליה למשה דסבר דיתאמץ בתפלה ויבטל הגזרה וכך היא המדה דכל דיבור לרעה חוזר. אבל אי שמע דיהושע מכניס הוא לטובה ואינו חוזר כשיש הבטחת הנביא לדעת הרא"ם והרב לח"מ בשילהי הלכות יסודי התורה ודא עקא ולכך אמרו לא סיימוה קמיה ע"כ שמעתי ונכון. ושוב אחר זמן בא לידי ספר עיון יעקב וראיתי שכתב מעין דוגמא בשם זקנו ע"ש:





שערי תורת בבל

(יז א תוספות) ד"ה שיודע וכו' דנחש ששורץ ורוחש דמיקרי חיה וכו'.—עי' מ"ש במכות טז ב.

גמ'. האי דקאמר איני יודע כמאן דליתיה דמי.
עיין ברמב"ם (פ"ט מהל' סנהדרין ה"ב) וז"ל או שאמרו אחד עשר זכאי ואחד עשר חייב ואחד אומר איני יודע אפילו עשרים ושנים מזכין או מחייבין והאחד אומר איני יודע יוסיפו שנים זה שאמר איני יודע הרי הוא כמי שאינו שהרי אינו חוזר ומלמד חובה ונמצאו אחר התוספת עשרים וארבע חוץ מזה שנסתפק עכ"ל. ובפ"ח מהל' סנהדרין (ה"ב) פסק וז"ל אחד אומר זכאי ואחד אומר חייב ואחד אומר איני יודע או שאמרו שנים זכאי והשלישי אומר איני יודע יוסיפו שנים נמצאו חמשה נושאין ונותנין בדבר עכ"ל. ומבואר דהרמב"ם ס"ל דהדין דדיין שאומר איני יודע הרי הוא כמי שאינו חל רק בדיני נפשות ואילו בדיני ממונות לא הוי כמי שאינו וכמש"כ להדיא "נמצאו חמשה נושאין ונותנין בדבר". ונראה דהביאור בזה הוא דבדיני נפשות קיי"ל דהמלמד זכות אינו חוזר ומלמד חובה, ובאומר איני יודע נכלל באמירתו צד זכות וא"כ תו אינו יכול לחזור וללמד חובה. וכיון שאינו יכול להביע את דעתו באופן שוה לאיזה צד שירצה (דאינו יכול ללמד חובה) תו לא מיקרי דיין, דדיין פירושו מי שיכול לחוות את דעתו לאיזה צד שירצה – לחובה או לזכות, ומכריע דעתו לצד מסוים. אמנם אם אין לו האפשרות לחוות דעתו ולברור איזה צד שירצה אינו יכול להיות דיין. ואע"פ שהמלמד זכות אינו יכול ללמד עוד חובה ומ"מ עדיין נמנה כדיין י"ל דהיינו משום שכבר חווה את דעתו באופן ברור ושפיר נמנה דעתו במנין הדיינין. משא"כ דיין שאמר איני יודע לא חווה את דעתו ואין דעתו נמנית עם שאר הדיינין, ומאחר שאמר איני יודע שנכלל בזה צד זכות רק שאומר שאינו יודע להכריע בין צד זכות לצד חובה תו אי אפשר לו לשנות את דעתו ולומר שהנידון חייב, ולכן פקע מיניה חלות שם דיין. אמנם כ"ז הוא רק בדיני נפשות דהמלמד זכות אינו חוזר ומלמד חובה, משא"כ בדיני ממונות דיכול הדיין לחזור וללמד חובה ולעולם הדיין יכול לחוות את דעתו לאיזה צד שירצה ומשו"ה אף האומר איני יודע נמנה יחד עם שאר הדיינין.
והנה עיין בהשגת הראב"ד (פ"ח מהל' סנהדרין ה"ב) וז"ל א"א אני רואה בגמרא שאותו שאמר איני יודע אינו מן המנין ואי אמר טעמא לא שמעינן ליה נמצא לאחר שהוסיפו אינן אלא ארבעה ועוד הראשון הרי הוא אומר איני יודע ואינו לא מזכה ולא מחייב בידוע שטעה בלשון התוספתא או שהגיעה לידו בטעות ואם אמר אחד מהן איני יודע והשלשה שנים מזכין או מחייבין ואחד חולק לפי דבריו ילכו אחר הרוב שהרי נשאר שם ב"ד ואם לא אמר אחד איני יודע והיו שנים כנגד שנים דנין אלו כנגד אלו ואם לא חזר אחד מהן יעמוד הממון במקומו ומגיעין לעולם לשבעים ואחד אלא שבלשון התוספתא מוכיח שאף בדיני ממונות מוסיפין והולכין עד שיגמר הדין ואין גמר הדין אלא אחר הרוב אבל ספק אינו גמר דין מ"מ עד שבעים ואחד ולא יותר וזה המחבר לקח מן התוספתא וחיסר ממנה אחד אומר זכאי ואחד אומר איני יודע יוסיפו הדיינין שעד עכשיו לא הוסיפו אלא אחד פירוש זה שאמר איני יודע מן הנוספים הוא וטעם יפה הוא עכ"ל. ומבואר דהראב"ד חולק על הרמב"ם וס"ל דהאומר איני יודע אינו בכלל מנין הדיינין בין בד"נ ובין בדיני ממונות. ונראה דהראב"ד סובר דמנין הדיינין נקבע ע"י ישיבת הב"ד, וכגון באופן שישבו ב"ד של שלשה לדון ושנים מזכין ואחד אומר חייב ואח"כ הגיעו עוד שנים סמוכים שאומרים דחייב דאין אומרים שהם מצטרפין לאחד דכבר נקבע הב"ד בישיבת הג' דיינין הראשונים, ואין הנוספין מצטרפין להב"ד. והא דמצטרפין דיינים נוספים לב"ד הוא רק באופן שיש הלכה ודין לצרפם וכגון שאמר א' מהדיינין איני יודע, דאזי נתבטל הב"ד דמעיקרא, ויכולים להוסיף דיינין ולקבוע ב"ד חדש, והדיין שאמר איני יודע מפקיע את עצמו מן הב"ד ותו ליכא צירוף בינו לבין שאר הדיינין, ודין זה חל בין בדיני נפשות ובין בדיני ממונות.
והנה יש ב' אופנים שהדיין אומר איני יודע: א) שהדיין אומר איני יודע משום שאין לו שום ידיעה בענין כלל, ב) שאינו יודע להכריע בין הצדדין לזכות וחובה אבל הוא רואה סברא לכאן ולכאן. ועיין ברמב"ם (פ"ח מהל' סנהדרין ה"ג) וז"ל כל מי שאמר איני יודע אינו צריך ליתן טעם לדבריו ולהודיע מאיזה טעם בא לו הספק וכו' עכ"ל. ויש לדייק דמשמע מהרמב"ם שצריך שיהיה לו איזה טעם וסברא לספיקו שאומר איני יודע אלא שאין הדיין צריך להודיע את טעם וסברתו, ובכה"ג עדיין הוא נמנה כא' מהדיינים. אך לכאורה באופן שאומר איני יודע כלל (כי לא למד את ההלכה ואין לו שום סברא לכאן או לכאן) אזי י"ל דאף הרמב"ם מודה להראב"ד דאינו נמנה כדיין כלל אף בדיני ממונות, דבכה"ג הרי הוא הפקיע את עצמו מישיבת הדיינין והב"ד.
ועיין ברמב"ם (פ"ח מהל' סנהדרין ה"ב) וז"ל אחד אומר זכאי ואחד אומר חייב ואחד אומר איני יודע או שאמרו שנים זכאי והשלישי אומר איני יודע יוסיפו הדיינים שנים נמצאו חמשה נושאין ונותנין בדבר עכ"ל. ויל"ע דלשיטת הרמב"ם בדיני ממונות האומר איני יודע עדיין נמנה כא' מן הדיינין וא"כ צ"ע מדוע צריכים להוסיף עוד שנים לב"ד ולמה לא מכריעין את הדין עפ"י השנים שאומרים זכאי מול הא' שאומר איני יודע כי היכי דמכריעין את הדין כשב' אומרים זכאי וא' אומר חייב. וי"ל דזה דין בהכרעת הרוב בבית דין, דרק כשיש דעת רוב כנגד דעת מיעוט המתנגדת להרוב אזי חל דין דאזלינן בתר דעת הרוב, משא"כ איני יודע לא הוי דעה ברורה דהרי הוא רואה צד וסברא לחיוב וצד וסברא לזכות, ורק כשיש דעה ברורה שהיא דעת המיעוט אזי מכריעין כנגד דעת המיעוט ואזלינן בתר הרוב, ומשו"ה צריך להוסיף בדיינין. אלא דלכאורה יש להקשות ע"ז מהמשך דברי הרמב"ם (שם) שכתב וז"ל אבל אם אמרו ארבעה זכאי או חייב ואחד אמר איני יודע או שאמרו שלשה זכאי ואחד חייב ואמר אחד איני יודע בין שהיה זה שאמר איני יודע הוא שאמר איני יודע בתחילה בין שאמר אחר הולכים אחר הרוב עכ"ל. וצ"ע דלפי מש"נ אי אפשר להכריע נגד הדעה של איני יודע דהיא אינה דעה ברורה והדין דאחרי רבים להטות הוא דאזלינן בתר דעת הרוב כנגד דעת המיעוט כשדעת המיעוט הוי דעה ברורה אלא דהיא המיעוט, וא"כ האיך פוסקים ב"ד את הדין כשמוסיפין הדיינין כדעת הרוב כנגד הדעה דאיני יודע. וי"ל דיש להסתפק בגדר הדין דמוסיפין הדיינין האם חל עכשיו חלות שם ב"ד חדש של ה' דיינין או"ד דיש הוספה של עוד ב' דיינין לב"ד של ג', וחל פסק דין מב"ד של ג' עפ"י הג' דיינין שמכריעים את הדין. וי"ל דהרמב"ם סובר דאין כאן חפצא של ב"ד של ה' אלא דע"י הוספת ב' דיינין שייך הכרעת הדין ע"י ב"ד של ג' דיינין שמסכימים דזהו הדין, וחל פסק של ג' דיינין מתוך החמשה. ולכן שפיר חל פסק אע"פ שא' אומר איני יודע מאחר דיש כאן ג' דיינין שהן בדעה אחת וחל פסק דין מב"ד של ג' והדעה של איני יודע אינה מצטרפת להפסק דין. אמנם נראה דהמאירי (עיין במאירי דף ה: ד"ה כבר ביארנו) חולק על הרמב"ם וס"ל דחל פסק דין מחפצא של ב"ד חדש של ה' דיינין, ולדידיה אם יש ג' דיינין שמחייבים וב' שאומרים איני יודע צריך להוסיף עוד דיינין עד ע"א, דבעינן פסק דין מחפצא של ב"ד של ה' דיינים עד ב"ד של ע"א. ועיין במשנה לקמן (דף מ.) דמוסיפין עד שבעים ואחד דיינין, ובשלמא לפי המאירי י"ל דמוסיפין דיינין וחל חפצא של ב"ד חדש של ה' וז' וט' עד ע"א דיינין אבל אין מוסיפין יותר מע"א דייינין מכיון דליכא חלות שם ב"ד יותר מע"א דיינים. אמנם צ"ע אליבא דהרמב"ם ס"ל דלא חל חפצא של ב"ד חדש ע"י הוספת הדיינין דלמה א"א להוסיף יותר מע"א דיינין כשאומרים הדיינין איני יודע, וצ"ע.
גמ'. סנהדרין שראו כולן לחובה פוטרין אותו.
עיין בס' קהלת יעקב למהרי"ט אלגזי שהביא בשם הרמ"ה דפוטרים אותו היינו שממיתים אותו מיד, מלשון פוטר מים ראשית מדון ולא בעינן הלנת הדין.143 אך שאר הראשונים פירשו דפטור ממיתה, וכ"כ הרמב"ם (פ"ט מהל' סנהדרין ה"א) וז"ל סנהדרין שפתחו כולם בדיני נפשות תחילה ואמרו כולן חייב הרי זה פטור עד שיהיו שם מקצת מזכין שיהפכו בזכותו וירבו המחייבין ואח"כ יהרג עכ"ל. ומבואר דיש דין במשא ומתן של דיני נפשות דבעינן שיהא לבית דין איזה שהוא צד וסברא לזכות, ואל"כ יש קלקול וחסרון בהוראה, דאי אפשר שכולן יראו לחובה בלי שום צד וסברא לזכות בלי שיהא איזה קלקול וחסרון של הטיית הדין, וממילא הדין הוא דפטור.
והנה יש חילוקי גירסאות ברמב"ם, דיש גירסאות שגורסין "סנהדרין שפתחו כולם תחילה בדיני נפשות ואמרו כולן חייב הרי זה פטור", ויש גירסאות שגרסו "סנהדרין גדולה שפתחו כולם תחילה בד"נ ואמרו כולן חייב הרי זה פטור". ולפי גירסה זו דין זה נוהג דוקא בסנהדרין הגדול. אולם יש לצדד דאף לפי הגירסה שגרס "סנהדרין" הכוונה היא לסנהדרין הגדול, דאי מיירי בסנהדרין של כ"ג בדרך כלל הרמב"ם נוקט בלשון "סנהדרי קטנה". ומשמע דהרמב"ם סובר דדין זה שאם ראו כולן לחובה פוטרין אותו הוי דין בסנהדרין הגדול, משא"כ בסנהדרי קטנה של כ"ג אי כולם ראו לחובה אין פוטרים אותו. וצ"ב בחילוק הזה בין ראו כולם חובה בסנהדרי קטנה לבין ראו כולם חובה בסנהדרין הגדול. ועיין באור שמח (פ"ט מהל' סנהדרין ה"א) שביאר דבסנהדרי קטנה אם ראו כולם חובה ואי אפשר להם לקיים הלנת הדין כדי למצוא טעם לזכות ולכן הדין הוא דפטור, אין הכוונה שב"ד פוטרין אותו לגמרי דהרי העידו ב' עדים ויש מצוה ד"ובערת הרע מקרבך", אלא שב"ד זה אין יכולים לדון אותו ולחייב אותו ולכן הם צריכים לשלוח את דינו לב"ד אחר של כ"ג לדון אותו, ואם יזכהו ב"ד האחר ילכו לב"ד הגדול. אמנם כ"ז שייך רק בסנהדרי קטנה שיכולים להביא דינו לב"ד אחר, משא"כ בסנהדרין הגדול אין ב"ד אחר יכולים לדון אותו אחריהם, ומכיון שאין ב"ד הגדול יכולים לחייב אותו (דכולם ראו לחובה) ממילא הדין הוא דפטור. משא"כ בשאר בתי דין צריך להביא את דינו לב"ד אחר לדון אותו, ולכן הרמב"ם הביא את הדין דפטור רק לגבי סנהדרין הגדול.
אמנם יש לעיין בזה דהיכן מצינו דין כזה דכשסנהדרין הגדול אינו יכול לפסוק את הדין אזי אין ב"ד אחר יכול לפסוק את הדין אחריהם. דלכאורה זה שייך רק היכא דאיכא הוראה ופסק מב"ד הגדול, דאזי אין ב"ד אחר יכול לחלוק על הוראתם דאינו גדול מהם בחכמה ובמנין. אבל הכא הרי לא הורו הסנהדרין הגדול שהנידון הוא פטור אלא דחל הלכה בסדרי דיני ב"ד דהנידון פטור, דמאחר שאין הם יכולים לחייבו מכיון דבמשא ומתן לא העלו צד וסברא לזכותו ממילא הדין הוי דפטור, וזוהי הלכה מסוימת בסדרי הבית דין, אבל לכאורה לא חל כאן חלות שם הוראה ופסק של ב"ד הגדול דפטור, וא"כ צ"ע אמאי אין יכולין ב"ד אחר של כ"ג לדון אותו. ועל כרחך צ"ל דמבואר דהא דב"ד פוטרין אותו אינו רק משום דב"ד אינם יכולים לחייבו וממילא הוא פטור, אלא דחל כאן חלות דין פטור, ולכן אין ב"ד אחר יכולים לדון אותו. וכן מצינו לגבי נזדקן הדין דחל דין פטור לפטור את הנידון ולא רק שאין ב"ד יכולים לחייב אותו, דהרי כתב הרמב"ם (פ"ט מהל' סנהדרין ה"ב) וז"ל סנהדרי קטנה שנחלקו בדיני נפשות מוסיפין והולכים עד ע"א וכו' שלשים וששה אומרים חייב ושלשים וחמשה אומרים זכאי דנים אלו כנגד אלו עד שיראה אחד מהן דברי חבירו ומזכין אותו או מחייבין אותו, ואם לא ראה גדול שבדיינין אומר נזדקן הדין ופוטרין אותו עכ"ל. ונראה דמבואר דחל דין פטור דהרי למה לא מביאין את דינו לסנהדרין הגדול לדון אותו עוד פעם. ועל כרחך דהדין הוא דכשאי אפשר לחייבו אזי חל דין פטור, ומכיון שיצא מב"ד זכאי תו אי אפשר לדון אותו ולחייבו בב"ד אחר. ולכאורה דין זה הוא בין בסנהדרי קטנה ובין בסנהדרין הגדול, דמאחר דאי אפשר לחייבו חל דין פטור ואין ב"ד אחר יכולים לדון אותו, וא"כ צ"ע אמאי נקט הרמב"ם את הדין דסנהדרין שראו כולן לחובה שהוא פטור דוקא לגבי סנהדרין הגדול.
ועוד יש לדקדק דמלשון הרמב"ם "סנהדרין שפתחו כולם בדיני נפשות תחילה ואמרו כולן חייב" משמע דמיירי במשא ומתן, שאם פתחו כולן לחובה במשא ומתן אזי פוטרים אותו, משא"כ אם בשעת המשא ומתן היה צד לזכות ואילו בשעת גמר הדין ראו כולן לחובה אזי לא חל דין לפטור אותו, (ודלא כדנקט המנחת חינוך מצוה ע"ז אות י"ב).
גמ'. בעלי קומה ומראה.
ופרש"י וז"ל שתהא אימתן מוטלת על הבריות עכ"ל. וצ"ע בזה דאיזה חיוב כבוד יש לחברי הסנהדרין הגדול יותר משאר תלמידי חכמים, ומדוע בעינן שתהא אימתן על הבריות. דלכאורה רק במלך מצינו דיש דין שום תשים עליך מלך שתהא אימתו עליך, ומשו"ה אין מלך יכול למחול על כבודו, אבל מהו המקור דיש דין בחברי הסנהדרין שתהא אימתן על הבריות. ונראה דילפינן מאת ה' אלוקיך תירא לרבות ת"ח דיש חיוב מורא ת"ח, ובתוס' ב"ק (דף מא: ד"ה לרבות ת"ח) ביארו דנלמד מפסוק זה דיש חיוב כבוד מיוחד לרבו מובהק. ונראה דחברי הסנהדרין הגדול שהם גדולי הדור נחשבין עפ"י דין כרבו מובהק של כלל ישראל. ומשו"ה בעינן שתהא אימתן מוטלת על הציבור, מכיון דיש חיוב מיוחד של כבוד ומורא לחברי הסנהדרין מדין רבו מובהק. וכיון דיש חיוב כבוד מיוחד לסנהדרין ע"כ צריכים שיהיו חברי הסנהדרין בעלי קומה וכו' כדי שיוכלו לכבדם.
והנה יש לעיין האם חברי הסנהדרין יכולים למחול על כבודם או לא. דבמלך קיי"ל דאין כבודו מחול דהחיוב כבוד אינו נוגע רק לו אלא שהוא מייצג את הציבור כולו, ואין הוא בעלים למחול על כבוד המלך. והא דקיי"ל דהרב שמחל על כבודו כבודו מחול י"ל דהיינו רק כבוד דידיה משום דתורה דיליה אבל על כבוד התורה בכללותה אי אפשר למחול, ומשום כך פסק הנודע ביהודה להספיד את הפני יהושע ואע"פ שהשאיר הפני יהושע צוואה שלא להספידו (עיין בשו"ת תשובה מאהבה סימן קע"ד ובפתחי תשובה סימן שד"מ אות א'), דברבן של כל ישראל אין שומעין לו דאין הוא בעלים למחול על כבוד התורה בכללותה, דת"ח הוי רק בעלים למחול על כבוד דידיה. ולפי"ז י"ל דחברי הסנהדרין שהן גדולי הדור א"א להן למחול על כבודם דכבודם מהוה כבוד התורה בכללותה ולא כבוד דידהו. וחברי הסנהדרין דומין למלך שא"א להן למחול על כבודם דלא הויין בעלים ע"ז.
גמ'. שלא תהא סנהדרי שומעת מפי המתורגמן.
ופרש"י וז"ל כשבאין עדי לועזים להעיד בפניהם לא יצטרכו להעמיד מליצים ביניהם, דהוה ליה עד מפי עד עכ"ל. ועיין ברמב"ם (פכ"א מהל' סנהדרין ה"ח) וז"ל לא יהיה הדיין שומע מפי התורגמן אלא אם כן היה מכיר לשון בעלי דינין ושומע טענותיהם, ואם אינו מהיר בלשונם כדי להשיב להם יעמוד התורגמן להודיע אותם פסק הדין ומאי זה טעם חייב זה וזכה זה עכ"ל. ומבואר דהרמב"ם מפרש הדין שלא יהיו הסנהדרין שומעין מפי המתורגמן לגבי שמיעת טענות בעלי הדין, משא"כ רש"י מפרש דמיירי לענין שמיעת עדות העדים. וצ"ע במש"כ רש"י דאל"כ הוי ליה עד מפי עד דלכאורה הרי זה דין בפנ"ע שלא תהא הסנהדרין שומעת מפי התורגמן. ולכאורה יתכן נפ"מ בזה באופן שהעדים מבינים את לשון המתורגמן אך הם עצמן אינם מדברים לשון זה דכשהמתורגמן מוסר עדותן לב"ד הן יכולין להרכין בראשם שהן מסכמים למה שאמר דזוהי עדותן ואזי ליכא חסרון דעד מפי עד דחשיב כאילו העידו מפיהם לב"ד, ודומה להיכא דהן מוסרין את עדותן בכתב בפני ב"ד, דשפיר הוי הגדת עדות. ולכאורה באופן כזה ליכא חסרון דעד מפי עד אך עדיין יש חסרון דשלא יהיו שומעין מפי המתורגמן. וצ"ע ברש"י דנקט דהחסרון הוא משום עד מפי עד. ועוד יש להעיר דעד מפי עד הוי חסרון שמעכב אפילו בדיעבד, משא"כ הדין דסנהדרין לא ישמעו מפי המתורגמן הוי רק דין לכתחילה, וצ"ע ברש"י.
143 וכ"כ בתוס' הרא"ש ד"ה סנהדרין וז"ל סנהדרין שראו כולם לחובה פוטרין אותו מיד. פי' רבינו מאיר ממהרין להורגו מיד וכו' עכ"ל, אמנם עיין במאירי שכתב וז"ל סנהדרין שפתחו בדיני נפשות כלן לחובה פוטרין אותו מכיון שתקנו הלנת דין למי שלא מצאו לו זכות ביום ראשון שמא ימצאו לו טעמי זכות מכיון שפתחו כלם לחובה אין רואין לו עוד זכות ואינו נהרג עד שיהפכו מקצתן בזכות וירבו המחייבים עכ"ל, ועיין בחידושי היד רמ"ה בסוגיין שג"כ פירש כדברי המאירי.
רשימות שיעורים לגרי"ד סולובייצ'יק (ניו יורק, 2022), באדיבות ספריא.

